ai4bharat/Pralekha huggingface dataset:
ਵਿੱਤ ਮੰਤਰਾਲਾ
ਸੀ.ਜੀ.ਐਸ.ਟੀ. ਕਮਿਸ਼ਨਰੇਟ, ਦਿੱਲੀ ਦੇ ਅਧਿਕਾਰੀਆਂ ਨੇ 50.03 ਕਰੋੜ ਰੁਪਏ ਦੇ ਇਨਪੁਟ ਟੈਕਸ ਕ੍ਰੇਡਿਟ ਧੋਖਾਦੇਹੀ ’ਚ ਇੱਕ ਵਿਅਕਤੀ ਨੂੰ ਗ੍ਰਿਫਤਾਰ ਕੀਤਾ
ਕੇਂਦਰੀ ਵਸਤੂ ਅਤੇ ਸੇਵਾ ਕਰ  ਕਮਿਸ਼ਨਰੇਟ, ਪੂਰਵੀ ਦਿੱਲੀ ਦੇ ਅਧਿਕਾਰੀਆਂ ਨੇ ਕਾਲਪਨਿਕ ਫਰਮਾਂ ਦੇ ਇੱਕ ਨੈੱਟਵਰਕ ਦਾ ਖੁਲਾਸਾ ਕੀਤਾ ਹੈ, ਜਿਨ੍ਹਾਂ ਦਾ ਇਸਤੇਮਾਲ ਸੰਚਾਲਕ ਵਲੋਂ ਵਸਤੂ ਅਤੇ ਸੇਵਾ ਕਰ  ਦੇ ਫਰਜੀ ਇਨਪੁਟ ਟੈਕਸ ਕ੍ਰੇਡਿਟ  ਬਣਾਉਣ ਅਤੇ ਹਸਤਾਂਤਰਿਤ ਕਰਨ ਲਈ ਕੀਤਾ ਜਾ ਰਿਹਾ ਸੀ । ਫਰਜੀ ਫਰਮਾਂ ਦਾ ਨੈੱਟਵਰਕ, ਵਿਸ਼ਾਲ ਨਾਮ ਦੇ ਵਿਅਕਤੀ ਵਲੋਂ ਸੰਚਾਲਿਤ ਕੀਤਾ ਜਾ ਰਿਹਾ ਸੀ, ਜੋ ਪੇਸ਼ੇ ਤੋਂ ਵਕੀਲ ਹੈ ਅਤੇ ਕੜਕੜਡੂਮਾ ਕੋਰਟ, ਦਿੱਲੀ ਵਿੱਚ ਵਕਾਲਤ ਕਰਦਾ ਸੀ ।
ਵਿਸ਼ਾਲ ਨੇ ਆਪਣੇ ਨਾਮ ’ਤੇ ਇੱਕ ਕਾਲਪਨਿਕ ਫਰਮ ਦੀ ਉਸਾਰੀ ਕਰਕੇ ਇਸ ਜੀ.ਐਸ.ਟੀ. ਧੋਖਾਦੇਹੀ ਦੀ ਸ਼ੁਰੂਆਤ ਕੀਤੀ, ਜਿਸਨੂੰ ਉਸ ਨੇ ਆਪਣੇ ਨਿਵਾਸ ਦੇ ਨਾਮ ’ਤੇ ਰਜਿਸ਼ਟਰਡ ਕਰਵਾਇਆ। ਇਸ ਤੋਂ ਬਾਅਦ, ਉਸ ਨੇ ਕਈ ਫਰਜੀ ਫਰਮਾਂ ਨੂੰ ਬਣਾਉਣ ਲਈ ਵੱਖ-ਵੱਖ ਆਦਮੀਆਂ ਦੇ ਕਈ ਕੇ.ਵਾਈ.ਸੀ. ਦੀ ਵਿਵਸਥਾ ਕੀਤੀ । ਇਸ ਫਰਜੀ ਫਰਮਾਂ ਦੀ ਕੋਈ ਵੀ ਵਿਵਸਾਇਕ ਗਤੀਵਿਧੀ ਨਹੀਂ ਸੀ ਅਤੇ ਇਨ੍ਹਾਂ ਨੂੰ ਪੂਰੀ ਤਰ੍ਹਾਂ ਨਾਲ ਨਕਲੀ ਇਨਪੁਟ ਟੈਕਸ ਕ੍ਰੇਡਿਟ ਨੂੰ ਹਸਤਾਂਤਰਿਤ ਕਰਨ ਅਤੇ ਸਰਕਾਰੀ ਖਜਾਨੇ ਨੂੰ ਠੱਗਣ ਦੇ ਉਦੇਸ਼ ਤੋਂ ਬਣਾਇਆ ਗਿਆ ਸੀ । ਉਸ ਦੇ ਘਰ ਦੀ ਤਲਾਸ਼ੀ ਦੌਰਾਨ ਕਈ ਕੇ.ਵਾਈ.ਸੀ. ਅਤੇ ਚੈਕ ਮਿਲੇ ਹਨ। ਉਹ ਆਪਣੇ ਗਾਹਕਾਂ ਨੂੰ ਚਲਾਣ ਰਾਸ਼ੀ ਦੇ 2 ਫ਼ੀਸਦੀ ਕਮੀਸ਼ਨ ਬਦਲੇ ਵਿੱਚ ਨਕਲੀ ਇਨਪੁਟ ਟੈਕਸ ਕ੍ਰੇਡਿਟ ਹਸਤਾਂਤਰਿਤ ਕਰਦਾ ਸੀ । ਹੁਣ ਤੱਕ ਫਰਜੀ ਇਨਪੁਟ ਟੈਕਸ ਕ੍ਰੇਡਿਟ ਦੀ ਕੁਲ ਰਕਮ 50. 03 ਕਰੋੜ ਰੁਪਏ ਨਿਰਧਾਰਤ ਕੀਤੀ ਗਈ ਹੈ, ਜਿਸਦੇ ਜਾਂਚ ਦੇ ਵੱਧਣ ਨਾਲ ਜਿਆਦਾ ਹੋਣ ਦੀ ਉਂਮੀਦ ਹੈ ।
ਐਡਵੋਕੇਟ ਵਿਸ਼ਾਲ, ਨੇ ਸਰਕਾਰ ਨੂੰ ਧੋਖਾ ਦੇਣ ਲਈ ਡੂੰਘੀ ਅਪਰਾਧਿਕ ਸਾਜਿਸ਼ ਰਚੀ ਅਤੇ ਸੀ.ਜੀ.ਐਸ.ਟੀ. ਅਧਿਨਿਯਮ, 2017 ਦੀ ਧਾਰਾ 132   ਅਤੇ 132   ਦੇ ਤਹਿਤ ਜਾਣਬੁੱਝ ਕੇ ਜੁਰਮ ਕੀਤੇ, ਜੋ ਅਧਿਨਿਯਮ ਦੀ ਧਾਰਾ 132  ਦੇ ਪ੍ਰਾਵਧਾਨਾਂ ਦੇ ਤਹਿਤ ਸੰਗੀਨ ਅਤੇ ਗੈਰ-ਜਮਾਨਤੀ ਦੋਸ਼ ਹਨ ਅਤੇ ਅਧਿਨਿਯਮ ਦੀ ਧਾਰਾ 132 ਦੇ ਉਪ ਖੰਡ 1 ਦੇ ਖੰਡ  ਦੇ ਤਹਿਤ ਸਜ਼ਾ ਯਾਫਤਾ ਹਨ । ਐਡਵੋਕੇਟ ਵਿਸ਼ਾਲ ਸੀ.ਜੀ.ਐਸ.ਟੀ. ਅਧਿਨਿਯਮ, 2017 ਦੀ ਧਾਰਾ 69  ਦੇ ਤਹਿਤ ਗ੍ਰਿਫਤਾਰ ਕੀਤਾ ਗਿਆ ਅਤੇ 27 ਫਰਵਰੀ, 2021 ਨੂੰ ਡਿਊਟੀ ਮਜਿਸਟਰੇਟ ਦੇ ਸਾਹਮਣੇ ਪੇਸ਼ ਕੀਤਾ ਗਿਆ, ਜਿਨ੍ਹਾਂ ਨੇ ਉਸਨੂੰ 13 ਮਾਰਚ, 2021 ਤੱਕ ਲਈ 14 ਦਿਨਾਂ ਦੀ ਕਾਨੂੰਨੀ ਹਿਰਾਸਤ ’ਚ ਭੇਜ ਦਿੱਤਾ। ਮਾਮਲੇ ਵਿੱਚ ਅੱਗੇ ਦੀ ਜਾਂਚ ਪ੍ਰਕ੍ਰਿਆ ਚੱਲ ਰਹੀ ਹੈ ।
ਵਰਣਨਯੋਗ ਹੈ ਕਿ ਜੀ.ਐਸ.ਟੀ. ਕੇਂਦਰੀ ਕਰ ਦੀ ਸਥਾਪਨਾ ਦੇ ਬਾਅਦ ਦਿੱਲੀ ਜੋਨ ਨੇ ਵੱਖ-ਵੱਖ ਮਾਮਲਿਆਂ ਵਿੱਚ 27 ਗ੍ਰਿਫਤਾਰੀਆਂ ਕੀਤੀਆਂ ਗਈਆਂ ਹਨ, ਜਿਨ੍ਹਾਂ ਨਾਲ ਜੀ.ਐਸ.ਟੀ. ਧੋਖਾਦੇਹੀ ਦੀ 4019. 95 ਰੁਪਏ ਤੋਂ ਜਿਆਦਾ ਦੀ ਰਕਮ ਜੁੜੀ ਹੋਈ ਹੈ ।
ਆਰ ਐਮ/ਕੇਐਮਐਨ
(Visitor Counter : 85
ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਸਾਰੀਆਂ ਫਿਕਸਡ ਲਾਈਨਾਂ ਤੋਂ ਮੁਬਾਇਲ ਕਾਲਾਂ ਕਰਨ ਲਈ 15 ਜਨਵਰੀ 2021 ਤੋਂ ਅਗੇਤਰ '0' ਲਗਾ ਕੇ ਡਾਇਲ ਕੀਤਾ ਜਾਵੇਗਾ
ਇਹ ਭਵਿਖ ਦੀ ਵਰਤੋਂ ਲਈ ਲੋੜੀਂਦੇ ਨੰਬਰਾਂ ਦੇ ਸ੍ਰੋਤਾਂ ਨੂੰ ਖਾਲੀ ਕਰਨ ਲਈ ਕੀਤਾ ਗਿਆ ਹੈ
ਦੂਰ ਸੰਚਾਰ ਵਿਭਾਗ ਨੇ ''ਫਿਕਸਡ ਲਾਈਨ ਅਤੇ ਮੁਬਾਇਲ ਸੇਵਾਵਾਂ ਲਈ ਲੋੜੀਂਦੀ ਮਾਤਰਾ ਵਿੱਚ ਨੰਬਰਾਂ ਦੇ ਸ੍ਰੋਤਾਂ ਨੂੰ ਯਕੀਨੀ ਬਨਾਉਣ ਲਈ'' ਟਰਾਈ ਵੱਲੋਂ ਕੀਤੀਆਂ ਸਿਫਾਰਸ਼ਾਂ ਦੇ ਮੱਦੇਨਜਰ ਲਏ ਹੇਠ ਲਿਖਿਆਂ ਨੂੰ ਲਾਗੂ ਕਰਨ ਲਈ ਇਹ ਫੈਸਲਾ ਲਿਆ ਹੈ :
1. 15 ਜਨਵਰੀ 2021 ਤੋਂ ਸਾਰੀਆਂ ਫਿਕਸਡ ਲਾਈਨ ਤੋਂ ਮੁਬਾਇਲ ਕਾਲ ਕਰਨ ਲਈ ਅਗੇਤਰ '0' ਲਾ ਕੇ ਕਾਲ ਕੀਤੀ ਜਾਵੇਗੀ ।
2. ਫਿਕਸਡ ਤੋਂ ਫਿਕਸਡ, ਮੁਬਾਇਲ ਤੋਂ ਫਿਕਸਡ ਅਤੇ ਮੁਬਾਇਲ ਤੋਂ ਮੁਬਾਇਲ ਕਾਲਾਂ ਦੇ ਡਾਈਲਿੰਗ ਪਲੈਨ ਵਿੱਚ ਕੋਈ ਤਬਦੀਲੀ ਨਹੀਂ ਕੀਤੀ ਜਾਵੇਗੀ ।
3. ਇਸ ਸੰਬੰਧ ਵਿੱਚ ਉਚਿਤ ਐਲਾਨ ਕੀਤਾ ਜਾਵੇਗਾ I ਇਹ ਐਲਾਨ ਫਿਕਸਡ ਲਾਈਨ ਤੋਂ ਬਿਨਾ 0 ਲਗਾ ਕੇ ਕੀਤੀ ਜਾਣ ਵਾਲੀ ਮੁਬਾਇਲ ਕਾਲ ਤੋਂ ਪਹਿਲਾਂ ਫੋਨ ਤੇ ਸੁਣਾਇਆ ਜਾਵੇਗਾ ।
4. ਸਾਰੇ ਫਿਕਸਡ ਲਾਈਨ ਸਬਸਕਰਾਈਬਰਜ਼ ਨੂੰ '0' ਡਾਇਲਿੰਗ ਫਸਿਲਟੀ ਮੁਹੱਈਆ ਕੀਤੀ ਜਾਵੇਗੀ ।
5. ਇਸ ਨੂੰ ਲਾਗੂ ਕਰਨ ਨਾਲ ਲਗਭਗ ਕੁਲ 2539 ਮਿਲੀਅਨ ਨੰਬਰਿੰਗ ਕੜੀ ਜਨਰੇਟ ਹੋਣ ਦੀ ਸੰਭਾਵਨਾ ਹੈ । ਇਹ ਭਵਿਖ ਦੀ ਵਰਤੋਂ ਲਈ ਲੋੜੀਂਦੇ ਨੰਬਰਾਂ ਦੇ ਸ੍ਰੋਤਾਂ ਨੂੰ ਖਾਲੀ ਕਰਨ ਲਈ ਕੀਤਾ ਗਿਆ ਹੈ ।
6. ਉਚਿਤ ਨੰਬਰਿੰਗ ਸ੍ਰੋਤਾਂ ਨੂੰ ਖਾਲੀ ਕਰਨ ਨਾਲ ਭਵਿਖ ਵਿੱਚ ਹੋਰ ਵਧੇਰੇ ਕੁਨੈਕਸ਼ਨ ਦਿੱਤੇ ਜਾ ਸਕਣਗੇ ਜੋ ਵੱਡੇ ਪੱਧਰ ਤੇ ਮੁਬਾਇਲ ਗ੍ਰਾਹਕਾਂ ਲਈ ਲਾਹੇਵੰਦ ਹੋਵੇਗਾ ।
ਉਪਰ ਵਾਲੀ ਤਬਦੀਲੀ ਸਬਸਕ੍ਰਾਈਬਰਜ਼ ਨੂੰ ਘੱਟੋ ਘੱਟ ਖੇਚਲ ਦੇ ਕੇ ਜਰੂਰੀ ਨੰਬਰ ਸ੍ਰੋਤਾਂ ਨੂੰ ਖਾਲੀ ਕਰਨ ਲਈ ਕੀਤੀ ਗਈ ਹੈ ।
(ਆਰ.ਸੀ.ਜੇ/ਐਮ
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 180.19 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ।
ਭਾਰਤ ਵਿੱਚ ਵਰਤਮਾਨ ਵਿੱਚ 36,168 ਐਕਟਿਵ ਕੇਸ ਹਨ।
ਐਕਟਿਵ ਕੇਸ 0.08% ਹਨ।
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.72% ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 4,377 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,24,41,449
ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 2,503 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ।
ਹੁਣ ਤੱਕ ਕੁੱਲ 77.90 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 5,32,232 ਟੈਸਟ ਕੀਤੇ ਗਏ।
ਖੇਤੀਬਾੜੀ ਮੰਤਰਾਲਾ
ਟਿੱਡੀ ਦਲ ਕੰਟਰੋਲ ਕਾਰਜ ਹੁਣ ਤੱਕ 10 ਰਾਜਾਂ ਦੇ 5.66 ਲੱਖ ਹੈਕਟੇਅਰ ਰਕਬੇ ਵਿੱਚ ਕੀਤੇ ਗਏ ਹਨ
ਰਾਜਸਥਾਨ ਅਤੇ ਗੁਜਰਾਤ ਵਿੱਚ ਲੋੜੀਂਦੀ ਮਨੁੱਖੀ ਸਮਰੱਥਾ ਅਤੇ ਛਿੜਕਾਅ ਵਾਹਨਾਂ ਵਾਲੀਆਂ ਕੰਟਰੋਲ ਟੀਮਾਂ ਤਾਇਨਾਤ ਕੀਤੀਆਂ ਗਈਆਂ ਹਨ।
ਰਾਜਸਥਾਨ, ਮੱਧ ਪ੍ਰਦੇਸ਼, ਪੰਜਾਬ, ਗੁਜਰਾਤ, ਉੱਤਰ ਪ੍ਰਦੇਸ਼ ਅਤੇ ਹਰਿਆਣਾ ਦੇ ਟਿੱਡੀ ਸਰਕਲ ਦਫਤਰਾਂ  ਵਲੋਂ 11 ਅਪ੍ਰੈਲ ਤੋਂ 22 ਅਗਸਤ 2020 ਤੱਕ 2,78,716 ਹੈਕਟੇਅਰ ਰਕਬੇ ਵਿੱਚ ਟਿੱਡੀ ਦਲ ਨਿਯੰਤਰਣ ਕਾਰਜ ਕੀਤੇ ਗਏ ਹਨ। ਰਾਜ ਸਰਕਾਰਾਂ ਵਲੋਂ 22 ਅਗਸਤ, 2020 ਤੱਕ ਰਾਜਸਥਾਨ, ਮੱਧ ਪ੍ਰਦੇਸ਼, ਪੰਜਾਬ, ਗੁਜਰਾਤ, ਉੱਤਰ ਪ੍ਰਦੇਸ਼, ਮਹਾਰਾਸ਼ਟਰ, ਛੱਤੀਸਗੜ, ਹਰਿਆਣਾ, ਉਤਰਾਖੰਡ ਅਤੇ ਬਿਹਾਰ ਦੇ ਰਾਜਾਂ ਵਿੱਚ 2,87,374 ਹੈਕਟੇਅਰ ਰਕਬੇ ਵਿੱਚ ਨਿਯੰਤਰਣ ਕਾਰਜ ਚਲਾਏ ਜਾ ਚੁੱਕੇ ਹਨ।
ਰਾਜਸਥਾਨ ਦੇ ਜੈਸਲਮੇਰ, ਜੋਧਪੁਰ ਅਤੇ ਬੀਕਾਨੇਰ ਜ਼ਿਲ੍ਹਿਆਂ ਵਿਚ 04 ਥਾਵਾਂ 'ਤੇ ਅਤੇ ਗੁਜਰਾਤ ਦੇ ਕੱਛ ਜ਼ਿਲੇ ਵਿਚ 02 ਸਥਾਨਾਂ 'ਤੇ ਐਲਸੀਓ ਵਲੋਂ ਟਿੱਡੀ ਦਲ ਖਿਲਾਫ ਕੱਲ੍ਹ ਦਿਨ ਅਤੇ ਰਾਤ ਦੇ ਸਮੇਂ ਕੰਟਰੋਲ ਅਭਿਆਨ ਚਲਾਏ ਗਏ ਸਨ। ਰਾਜਸਥਾਨ ਅਤੇ ਗੁਜਰਾਤ ਵਿੱਚ ਲੋੜੀਂਦੀ ਮਨੁੱਖੀ ਸਮਰੱਥਾ ਨਾਲ ਸਪਰੇਅ ਵਾਹਨਾਂ ਅਤੇ ਨਿਯੰਤਰਣ ਟੀਮਾਂ ਤਾਇਨਾਤ ਕੀਤੀਆਂ ਗਈਆਂ ਹਨ।
ਗੁਜਰਾਤ, ਉੱਤਰ ਪ੍ਰਦੇਸ਼, ਮੱਧ ਪ੍ਰਦੇਸ਼, ਮਹਾਰਾਸ਼ਟਰ, ਛੱਤੀਸਗੜ, ਬਿਹਾਰ ਅਤੇ ਹਰਿਆਣਾ ਰਾਜਾਂ ਵਿੱਚ ਕਿਸੇ ਵੀ ਮਹੱਤਵਪੂਰਨ ਫਸਲੀ ਨੁਕਸਾਨ ਦੀ ਜਾਣਕਾਰੀ ਨਹੀਂ ਮਿਲੀ ਹੈ। ਹਾਲਾਂਕਿ ਰਾਜਸਥਾਨ ਦੇ ਕੁਝ ਜ਼ਿਲ੍ਹਿਆਂ ਵਿਚ ਫਸਲਾਂ ਦੇ ਕੁਝ ਮਾਮੂਲੀ ਨੁਕਸਾਨ ਹੋਣ ਦੀ ਖ਼ਬਰ ਮਿਲੀ ਹੈ।
ਅੱਜ , ਰਾਜਸਥਾਨ ਦੇ ਜੈਸਲਮੇਰ, ਜੋਧਪੁਰ ਅਤੇ ਬੀਕਾਨੇਰ ਜ਼ਿਲ੍ਹਿਆਂ ਅਤੇ ਗੁਜਰਾਤ ਦੇ ਕੱਛ ਜ਼ਿਲ੍ਹੇ ਵਿੱਚ ਟਿੱਡੀਆਂ ਸਰਗਰਮ ਹਨ।
ਖੁਰਾਕ ਅਤੇ ਖੇਤੀਬਾੜੀ ਸੰਗਠਨ ਵਲੋਂ ਟਿੱਡੀ ਦਲ ਦੀ ਸਥਿਤੀ ਸਬੰਧੀ ਤਾਜ਼ਾ ਜਾਣਕਾਰੀ ਅਨੁਸਾਰ 14 ਅਗਸਤ, 2020 ਤੱਕ ਹੌਰਨ ਆਫ ਅਫਰੀਕਾ ਵਿੱਚ ਤੂਫਾਨਟਿੱਡੀਆਂ ਦੇ ਝੁੰਡ ਸਰਗਰਮ ਹਨ। ਯਮਨ ਵਿਚ ਚੰਗੀ ਵਰਖਾ ਹੋਣ ਨਾਲ ਜਿੱਥੇ ਵਧੇਰੇ ਟਿੱਡੀ ਸਮੂਹ ਅਤੇ ਝੁੰਡ ਬਣਨ ਦੀ ਸੰਭਾਵਨਾ ਹੈ। ਟਿੱਡੀਆਂ ਦੇ ਸਮੂਹ ਅਤੇ ਝੁੰਡ ਭਾਰਤ-ਪਾਕਿਸਤਾਨ ਸਰਹੱਦ ਦੇ ਨਾਲ ਲਗਤਾਰ ਸਰਗਰਮ ਰਹਿੰਦੇ ਹਨ।
ਦੱਖਣ-ਪੱਛਮੀ ਏਸ਼ੀਆਈ ਦੇਸ਼ਾਂ  ਦੀ ਮਾਰੂਥਲ ਦੇ ਟਿੱਡੀ ਦਲ 'ਤੇ ਹਫਤਾਵਾਰੀ ਵਰਚੁਅਲ ਮੀਟਿੰਗ ਐਫਏਓ ਵਲੋਂ ਆਯੋਜਿਤ ਕੀਤੀ ਜਾ ਰਹੀ ਹੈ। ਹੁਣ ਤੱਕ ਦੱਖਣ-ਪੱਛਮੀ ਏਸ਼ੀਆਈ ਦੇਸ਼ਾਂ ਦੇ ਤਕਨੀਕੀ ਅਧਿਕਾਰੀਆਂ ਦੀਆਂ 22 ਵਰਚੁਅਲ ਮੀਟਿੰਗਾਂ ਹੋ ਚੁੱਕੀਆਂ ਹਨ।
1.ਗੁਜਰਾਤ ਦੇ ਕੱਛ ਵਿਚ ਤਹਿਸੀਲ ਨਖਤਰਾਣਾ ਦੇ ਬੀਬਰ ਵਿੱਚ ਐਲਡਬਲਿਊਓ ਅਪ੍ਰੇਸ਼ਨ
2.ਰਾਜਸਥਾਨ ਦੇ ਜੋਧਪੁਰ ਦੀ ਸ਼ੇਰਗੜ੍ਹ ਤਹਿਸੀਲ ਦੇ ਨਾਥਪੁਰਾ ਵਿਖੇ ਐਲਡਬਲਿਊਓ ਅਪ੍ਰੇਸ਼ਨ
3.ਗੁਜਰਾਤ ਦੇ ਕੱਛ ਦੀ ਨਖਤਰਾਣਾ ਤਹਿਸੀਲ ਦੇ ਬੀਬਰ ਵਿੱਚ ਟਿੱਡੀਆਂ ਦੀ ਮੌਤ
4.ਰਾਜਸਥਾਨ ਦੇ ਜੋਧਪੁਰ ਵਿਚ ਐਲਡਬਲਿਊਓ ਵਲੋਂ ਟਿੱਡੀਆਂ ਬਾਕੀ ਬਚੀ ਆਬਾਦੀ ਦਾ ਪਤਾ ਲਗਾਉਣ ਲਈ ਸਰਵੇਖਣ ਦਾ ਕੰਮ ਚੱਲ ਰਿਹਾ ਹੈ
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਨੇਤਾਜੀ ਸੁਭਾਸ਼ ਦੰਦਰ ਬੋਸ ਦੀ 125ਵੀਂ ਜਯੰਤੀ 'ਤੇ ਉਨ੍ਹਾਂ ਦੇ ਜੀਵਨ 'ਤੇ ਬਣੀ ਫਿਲਮਾਂ ਦਾ ਪ੍ਰਸਾਰਣ ਕਰੇਗਾ ਫਿਲਮ ਡਿਵੀਜ਼ਨ
ਫਿਲਮ ਡਿਵੀਜ਼ਨ ਨੇਤਾਜੀ ਸੁਭਾਸ਼ ਚੰਦਰ ਬੋਸ ਦੀ 125ਵੀ ਜਯੰਤੀ ਸਮਾਰੋਹ 'ਤੇ ਉਨ੍ਹਾਂ ਦੇ ਜੀਵਨ 'ਤੇ ਬਣੀਆਂ ਦੋ ਫਿਲਮਾਂ ਦੀ ਸਕ੍ਰੀਨਿੰਗ ਦੇ ਨਾਲ 23 ਜਨਵਰੀ, 2021 ਨੂੰ ਪਰਾਕ੍ਰਮ ਦਿਵਸ ਦਾ ਆਯੋਜਨ ਕਰ ਰਿਹਾ ਹੈ। ਭਾਰਤ ਸਰਕਾਰ ਨੇ ਨੇਤਾਜੀ ਦੇ ਰਾਸ਼ਟਰ ਦੇ ਪ੍ਰਤੀ ਨਿਰਭੈ ਸਾਹਸ ਅਤੇ ਨਿਰਸੁਆਰਥ ਸੇਵਾ ਨੂੰ ਸਨਮਾਨ ਦੇਣ ਦੇ ਲਈ 23 ਜਨਵਰੀ ਨੂੰ ਉਨ੍ਹਾਂ ਦੇ ਜਨਮ ਦਿਵਸ ਨੂੰ ਪਰਾਕ੍ਰਮ ਦਿਵਸ ਦੇ ਰੂਪ ਵਿੱਚ ਮਨਾਉਣ ਦੀ ਘੋਸ਼ਣਾ ਕੀਤੀ ਹੈ।
ਇਸ ਅਵਸਰ 'ਤੇ ਮਹਾਨ ਨੇਤਾ ਦੇ ਜੀਵਨ ਅਤੇ ਅੰਗਰੇਜ਼ਾਂ ਦੇ ਸ਼ਾਸਨ ਤੋਂ ਭਾਰਤ ਨੂੰ ਸੁਤੰਤਰ ਕਰਾਉਣ ਦੇ ਲਈ ਉਨ੍ਹਾਂ ਦੇ ਵੀਰਤਾਪੂਰਨ ਅਤੇ ਨਿਰੰਤਰ ਸੰਘਰਸ਼ 'ਤੇ ਬਣੀਆਂ ਫਿਲਮਾਂ 'ਦ ਫਲੇਮ ਬਰਨਜ਼ ਬਰਾਈਟ' ਅਤੇ ਨੇਤਾਜੀ  ਦਿਖਾਈਆਂ ਜਾ ਰਹੀਆਂ ਹਨ। ਦੋਨਾਂ ਹੀ ਡਾਕੂਮੈਂਟਰੀਆਂ 23 ਜਨਵਰੀ, 2021 ਨੂੰ ਫਿਲਮ ਡਿਵੀਜ਼ਨ ਦੀ ਵੈੱਬਸਾਈਟ ਅਤੇ ਯੂਟਿਯੂਬ ਚੈਨਲ 'ਤੇ ਦਿਨ ਭਰ ਦਿਖਾਇਆ ਜਾਵੇਗਾ।
ਫਿਲਮਾਂ ਦਾ ਲੁਤਫ ਉਠਾਉਣ ਦੇ ਲਈ ਕਿਰਪਾ https://filmsdivision.org/ 'ਤੇ ਜਾਓ ਅਤੇ “Documentary of the Week” 'ਤੇ ਕਲਿੱਕ ਕਰੋ ਜਾਂ https://www.youtube.com/user/FilmsDivision 'ਤੇ ਫਾਲੋ ਕਰੋ।
ਪਰਸੋਨਲ,ਲੋਕ ਸ਼ਿਕਾਇਤਾਂ ਤੇ ਪੈਨਸ਼ਨ ਮੰਤਰਾਲਾ
ਕੇਂਦਰੀ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਦੱਸਿਆ ਕਿ 2021 ਵਿੱਚ ਮੁਕੱਦਮਾ ਦੀ ਮੰਜ਼ੂਰੀ ਦੇ 248 ਮਾਮਲਿਆਂ ਸਹਿਤ 2724 ਭ੍ਰਿਸ਼ਟ ਅਧਿਕਾਰੀਆਂ ਦੇ ਖਿਲਾਫ ਕਾਰਵਾਈ ਕੀਤੀ ਗਈ
ਕੇਂਦਰੀ ਪਰਸੋਨਲ, ਲੋਕ ਸ਼ਿਕਾਇਤ ਅਤੇ ਪੈਨਸ਼ਨ ਮੰਤਰੀ ਡਾ. ਜਿਤੇਂਦਰ ਸਿੰਘ ਨੇ ਦੱਸਿਆ ਕਿ 2021 ਵਿੱਚ ਮੁਕੱਦਮਾ ਦੀ ਮੰਜ਼ੂਰੀ ਦੇ 248 ਮਾਮਲਿਆਂ ਸਹਿਤ 2724 ਭ੍ਰਿਸ਼ਟ ਅਧਿਕਾਰੀਆਂ ਦੇ ਖਿਲਾਫ ਕਾਰਵਾਈ ਕੀਤੀ ਗਈ।
ਅੱਜ ਲੋਕਸਭਾ ਵਿੱਚ ਇੱਕ ਪ੍ਰਸ਼ਨ ਦੇ ਲਿਖਤੀ ਉੱਤਰ ਵਿੱਚ ਡਾ. ਜਿਤੇਂਦਰ ਸਿੰਘ ਨੇ ਕਿਹਾ ਕਿ ਕੇਂਦਰੀ ਵਿਜੀਲੈਂਸ ਕਮਿਸ਼ਨ  ਦੁਆਰਾ ਦਿੱਤੀ ਗਈ ਜਾਣਕਾਰੀ ਦੇ ਅਨੁਸਾਰ 2,724 ਮਾਮਲਿਆਂ ਵਿੱਚ ਸੀਵੀਸੀ ਦੀ ਸਲਾਹ ‘ਤੇ ਸੰਬੰਧਿਤ ਸਮਰੱਥ ਅਥਾਰਿਟੀ ਨੇ ਅੰਤਿਮ ਫੈਸਲਾ ਲਿਆ ਸੀ। ਇਨ੍ਹਾਂ ਵਿੱਚ ਕਮਿਸ਼ਨ ਦੀ ਸਲਾਹ ਨਾਲ ਉਲੰਘਣ ਦੇ 55 ਮਾਮਲੇ ਦਰਜ ਕੀਤੇ ਗਏ।
ਵੱਖ-ਵੱਖ ਮੰਤਰਾਲਿਆਂ/ਵਿਭਾਗਾਂ ਦੇ ਅਧੀਨ ਸੰਗਠਨਾਂ ਸਹਿਤ ਸੰਬੰਧਿਤ ਸਮਰੱਥ ਅਥਾਰਿਟੀ ਨੇ ਉਪਰੋਕਤ 55 ਮਾਮਲਿਆਂ ਵਿੱਚ ਅੰਤਿਮ ਫੈਸਲਾ ਲਿਆ ਹੈ। ਇਨ੍ਹਾਂ ਵਿੱਚ ਰੇਲ ਮੰਤਰਾਲੇ, ਸ਼ਹਿਰੀ ਹਵਾਬਾਜ਼ੀ ਮੰਤਰਾਲੇ, ਸੜਕ ਟ੍ਰਾਂਸਪੋਰਟ ਅਤੇ ਰਾਜਮਾਰਗ ਮੰਤਰਾਲੇ, ਪੋਰਟ, ਸ਼ਿਪਿੰਗ ਟ੍ਰਾਂਸਪੋਰਟ ਅਤੇ ਜਲਮਾਰਗ ਮੰਤਰਾਲੇ, ਵਿੱਤੀ ਸੇਵਾ ਵਿਭਾਗ, ਟੈਕਸਟਾਈਲ ਮੰਤਰਾਲੇ, ਕੋਲਾ ਮੰਤਰਾਲੇ, ਖਾਦ ਵਿਭਾਗ, ਪਰਮਾਣੂ ਊਰਜਾ ਵਿਭਾਗ, ਬਿਜਲੀ ਮੰਤਰਾਲੇ, ਵਪਾਰਕ ਵਿਭਾਗ, ਯੁਵਾ ਪ੍ਰੋਗਰਾਮ ਵਿਭਾਗ, ਉੱਚ ਸਿੱਖਿਆ ਵਿਭਾਗ, ਰਾਸ਼ਟਰੀ ਰਾਜਧਾਨੀ ਖੇਤਰ  ਦਿੱਲੀ ਸਰਕਾਰ, ਹਾਊਸਿੰਗ ਅਤੇ ਸ਼ਹਿਰੀ ਮਾਮਲੇ ਮੰਤਰਾਲੇ ਅਤੇ ਗ੍ਰਹਿ ਮੰਤਰਾਲੇ ਹਨ।
<><><>
ਐੱਸਐੱਨਸੀ/ਆਰਆਰ
(Visitor Counter : 57
ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਇੰਡੀਆ ਪੋਸਟ 7ਵੇਂ ਅੰਤਰਰਾਸ਼ਟਰੀ ਯੋਗ ਦਿਵਸ ਦੀ ਯਾਦ ਵਿੱਚ “ਸਪੈਸ਼ਲ ਕੈਂਸਲੇਸ਼ਨ” ਕਰੇਗਾ
ਦਿੱਲੀ ਪੋਸਟਲ ਸਰਕਲ ਯੋਗ ਦਿਵਸ ਦੇ ਮੱਦੇਨਜ਼ਰ ਇੱਕ ਵਿਸ਼ੇਸ਼ ਕਵਰ ਜਾਰੀ ਕਰੇਗਾ
ਇੰਡੀਆ ਪੋਸਟ 21 ਜੂਨ 2021 ਨੂੰ ਵਿਸ਼ਵ ਯੋਗ ਦਿਵਸ ਦੀ ਰੂਹ ਨੂੰ ਕੈਪਚਰ ਕਰਨ ਲਈ “ਸਪੈਸ਼ਲ ਕੈਂਸਲੇਸ਼ਨ” ਲੈ ਕੇ ਆ ਰਿਹਾ ਹੈ । ਇਹ ਵਿਲੱਖਣ ਪਹਿਲਕਦਮੀ 7ਵੇਂ ਅੰਤਰਰਾਸ਼ਟਰੀ ਯੋਗ ਦਿਵਸ 2021 ਦੀ ਯਾਦਗਾਰ ਦੀ ਨਿਸ਼ਾਨੀ ਹੋਵੇਗੀ ।
ਕਈ ਸਾਲਾਂ ਤੋਂ ਯੋਗ ਅਤੇ ਅੰਤਰਰਾਸ਼ਟਰੀ ਯੋਗ ਦਿਵਸ ਫਿਲੈਟਿਕ ਯਾਦਗਾਰਾਂ ਦੇ ਹਰਮਨਪਿਆਰੇ ਵਿਸ਼ੇ ਰਹੇ ਹਨ । 2015 ਵਿੱਚ ਡਾਕ ਵਿਭਾਗ ਨੇ 2 ਯਾਦਗਾਰੀ ਡਾਕ ਟਿਕਟਾਂ ਦਾ ਇੱਕ ਸੈੱਟ ਜਾਰੀ ਕੀਤਾ ਸੀ ਅਤੇ ਅੰਤਰਰਾਸ਼ਟਰੀ ਯੋਗ ਦਿਵਸ ਤੇ ਇੱਕ ਮਿਨੀਏਚਰ ਸ਼ੀਟ ਜਾਰੀ ਕੀਤੀ ਸੀ । 2016 ਵਿੱਚ ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਨੇ ਦੂਜੇ ਅੰਤਰਰਾਸ਼ਟਰੀ ਯੋਗ ਦਿਵਸ ਦੀ ਯਾਦਗਾਰ ਦੀ ਨਿਸ਼ਾਨੀ ਵਜੋਂ ਸੂਰਿਯਾ ਨਮਸਕਾਰ ਵਾਲੀਆਂ ਯਾਦਗਾਰੀ ਡਾਕ ਟਿਕਟਾਂ ਦਾ ਇੱਕ ਸੈੱਟ ਜਾਰੀ ਕੀਤਾ ਸੀ । 2017 ਵਿੱਚ ਸੰਯੁਕਤ ਰਾਸ਼ਟਰ ਡਾਕ ਪ੍ਰਾਸ਼ਸਨ ਨੇ ਨਿਊਯਾਰਕ ਵਿੱਚ ਅੰਤਰਰਾਸ਼ਟਰੀ ਯੋਗ ਦਿਵਸ ਦੀ ਯਾਦ ਵਿੱਚ 10 ਯੋਗ ਆਸਣ ਦਰਸਾਉਂਦਾ ਟਿਕਟਾਂ ਦਾ ਇੱਕ ਸੈੱਟ ਜਾਰੀ ਕੀਤਾ ਸੀ ।
ਸੱਤਵੇਂ ਅੰਤਰਰਾਸ਼ਟਰੀ ਯੋਗ ਦਿਵਸ 2021 ਮੌਕੇ ਦਿੱਲੀ ਡਾਕ ਸਰਕਲ ਹੇਠ ਲਿਖੀਆਂ ਗਤੀਵਿਧੀਆਂ ਕਰੇਗਾ :
1. ਦਿੱਲੀ ਵਿੱਚ ਸਥਿਤ ਸਾਰੇ ਡਾਕ ਦਫਤਰ 17/06/2021 ਤੋਂ ਬੁੱਕ ਕੀਤੀਆਂ ਅਤੇ ਭੇਜੀਆਂ ਜਾਣ ਵਾਲੀਆਂ ਸਾਰੀਆਂ ਡਾਕ ਸੇਵਾਵਾਂ ਤੇ “ਯੋਗ ਨਾਲ ਰਹੋ , ਘਰ ਰਹੋ” ਦਾ ਸੁਨੇਹਾ ਚਿਪਕਾ ਰਹੇ ਹਨ ।
2. ਦਿੱਲੀ ਦੇ 60 ਮੁੱਖ ਡਾਕ ਦਫਤਰਾਂ ਵਿੱਚ ਡਾਕ ਦਫਤਰਾਂ ਦੇ ਦਰਸ਼ਕਾਂ ਲਈ ਯੋਗ ਨੂੰ ਉਤਸ਼ਾਹਤ ਕਰਨ ਲਈ ਇੱਕ ਵੀਡੀਓ ਦਿਖਾਈ ਜਾ ਰਹੀ ਹੈ ।
3. 17/06/2021 ਨੂੰ ਕੋਵਿਡ ਰਿਕਵਰੀ ਤੋਂ ਬਾਅਦ ਤੇ ਵਿਸ਼ੇਸ਼ ਜ਼ੋਰ ਦਿੰਦਿਆਂ ਯੋਗਾ ਬਾਰੇ ਇੱਕ ਵਰਚੁਅਲ ਲੈਕਚਰ ਕਮ ਪ੍ਰਦਰਸ਼ਨ ਸੈਸ਼ਨ ਕੀਤਾ ਗਿਆ , ਜਿਸ ਵਿੱਚ ਦਿੱਲੀ ਡਾਕ ਸਰਕਲ ਦੇ ਅਧਿਕਾਰੀ ਸ਼ਾਮਲ ਹੋਏ ।
4. ਕੋਵਿਡ 19 ਪ੍ਰੋਟੋਕੋਲ ਦੀ ਪਾਲਣਾ ਕਰਦਿਆਂ ਦਿੱਲੀ ਡਾਕ ਸਰਕਲ ਦੇ ਸੰਚਾਲਤ ਦਫਤਰਾਂ , ਵੱਖ ਵੱਖ ਪ੍ਰਸ਼ਾਸਕੀ ਦਫਤਰਾਂ ਵਿੱਚ 21/06/2021 ਨੂੰ ਅੰਤਰਰਾਸ਼ਟਰੀ ਯੋਗ ਦਿਵਸ ਤੇ ਯੋਗ ਸੈਸ਼ਨਸ ਆਯੋਜਿਤ ਕੀਤੇ ਜਾਣਗੇ ।
5. 21/06/2021 ਨੂੰ ਸੱਤਵੇਂ ਅੰਤਰਰਾਸ਼ਟਰੀ ਯੋਗ ਦਿਵਸ ਬਾਰੇ ਇੱਕ ਵਿਸ਼ੇਸ਼ ਕਵਰ ਮੁੱਖ ਪੋਸਟਮਾਸਟਰ ਜਨਰਲ , ਦਿੱਲੀ ਸਰਕਲ ਨਵੀਂ ਦਿੱਲੀ ਜੀ ਪੀ ਓ  ਵਿਖੇ ਜਾਰੀ ਕਰਨਗੇ ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਭਾਰਤ ਨੇ ਇਕ ਮਹੱਤਵਪੂਰਨ ਮੀਲ ਪੱਥਰ ਪਾਰ ਕੀਤਾ
ਐਕਟਿਵ ਕੇਸਾਂ ਦੀ ਗਿਣਤੀ 1.5 ਮਹੀਨਿਆਂ ਬਾਅਦ ਪਹਿਲੀ ਵਾਰ 8 ਲੱਖ ਤੋਂ ਘੱਟ ਹੋਈ
ਐਕਟਿਵ ਕੇਸ ਕੁੱਲ ਪੌਜੇਟਿਵ ਮਾਮਲਿਆਂ ਦਾ ਸਿਰਫ 10.70 ਫ਼ੀਸਦ
ਕੋਵਿਡ ਵਿਰੁੱਧ ਲੜਾਈ ਵਿੱਚ ਭਾਰਤ ਨੇ ਇਕ ਮਹੱਤਵਪੂਰਣ ਮੀਲ ਪੱਥਰ ਨੂੰ ਪਾਰ ਕਰ ਲਿਆ ਹੈ। ਦੇਸ਼ ਵਿੱਚ ਐਕਟਿਵ ਕੇਸਾਂ ਦੀ ਗਿਣਤੀ 1.5 ਮਹੀਨਿਆਂ ਬਾਅਦ ਪਹਿਲੀ ਵਾਰ 8 ਲੱਖ ਤੋਂ ਹੇਠਾਂ ਆ ਗਈ ਹੈ।
ਦੇਸ਼ ਵਿੱਚ ਅੱਜ ਤੱਕ ਕੁੱਲ ਪੌਜੇਟਿਵ ਮਾਮਲੇ 7,95,087 ਹਨ। ਇਹ ਕੁੱਲ ਮਾਮਲਿਆਂ ਦਾ ਸਿਰਫ 10.70 ਫ਼ੀਸਦ ਬਣਦੇ ਹਨ। ਇਸ ਤੋਂ ਪਹਿਲਾਂ ਐਕਟਿਵ ਕੇਸਾਂ ਦੀ 8 ਲੱਖ ਤੋਂ ਘੱਟ  ਗਿਣਤੀ 1 ਸਤੰਬਰ ਨੂੰ ਦਰਜ ਕੀਤੀ ਗਈ ਸੀ।
ਦੇਸ਼ ਵਿੱਚ ਰੋਜ਼ਾਨਾ ਵੱਡੀ ਗਿਣਤੀ ਵਿੱਚ ਕੋਵਿਡ ਮਰੀਜ਼ ਠੀਕ ਹੋ ਰਹੇ ਹਨ, ਭਾਰਤ ਵਿੱਚ ਐਕਟਿਵ ਕੇਸਾਂ ਵਿੱਚ ਗਿਰਾਵਟ ਦਾ ਰੁਝਾਨ ਜਾਰੀ ਹੈ।
ਹੁਣ ਤੱਕ ਕੁੱਲ ਸਿਹਤਯਾਬ ਹੋਏ ਕੇਸ 65 ਲੱਖ  ਦੇ ਅੰਕੜੇ ਨੂੰ ਪਾਰ ਕਰ ਗਏ ਹਨ। ਐਕਟਿਵ ਕੇਸਾਂ ਅਤੇ ਬਰਾਮਦ ਹੋਏ ਮਾਮਲਿਆਂ ਵਿਚ ਅੰਤਰ ਲਗਾਤਾਰ ਵੱਧ ਰਿਹਾ ਹੈ ਅਤੇ ਅੱਜ ਇਹ 57,29,508 ਹੋ ਗਿਆ ਹੈ।
ਪਿਛਲੇ 24 ਘੰਟਿਆਂ ਦੌਰਾਨ 70,816 ਮਰੀਜ਼ ਠੀਕ ਹੋ ਗਏ ਹਨ, ਜਦੋਂ ਕਿ ਨਵੇਂ ਪੁਸ਼ਟੀ ਕੀਤੇ ਕੇਸਾਂ ਦੀ ਗਿਣਤੀ 62,212 ਹੈ। ਰਾਸ਼ਟਰੀ ਰਿਕਵਰੀ ਦੀ ਦਰ ਵਧ ਕੇ 87.78 ਫ਼ੀਸਦ ਹੋ ਗਈ ਹੈ।
ਦੇਸ਼ ਭਰ ਵਿੱਚ ਵਧਿਆ ਮੈਡੀਕਲ ਬੁਨਿਆਦੀ ਢਾਂਚਾ, ਰਾਜ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੁਆਰਾ ਕੇਂਦਰ ਦੇ ਸਟੈਂਡਰਡ ਟ੍ਰੀਟਮੈਂਟ ਪ੍ਰੋਟੋਕੋਲ ਨੂੰ ਲਾਗੂ ਕਰਨਾ ਅਤੇ ਡਾਕਟਰਾਂ, ਪੈਰਾ-ਮੈਡੀਕਲ ਅਤੇ ਫਰੰਟਲਾਈਨ ਕਰਮਚਾਰੀਆਂ ਦੇ ਸਮਰਪਣ ਅਤੇ ਵਚਨਬੱਧਤਾ ਕਾਰਨ ਮੌਤ ਦਰ ਵਿੱਚ ਕਮੀ ਨਾਲ ਕੁੱਲ ਰਿਕਵਰੀ ਦੀ ਗਿਣਤੀ ਵਿੱਚ ਨਿਰੰਤਰ ਵਾਧਾ ਹੋਇਆ ਹੈ। ਭਾਰਤ ਇਕਲੌਤਾ ਦੇਸ਼ ਹੈ ਜਿਸ ਵਿਚ ਸਭ ਤੋਂ ਵੱਧ ਸਿਹਤਯਾਬ ਕੇਸ ਹਨ ਅਤੇ ਵਿਸ਼ਵਵਿਆਪੀ ਪੱਧਰ 'ਤੇ ਸਭ ਤੋਂ ਘੱਟ ਮੌਤ ਦਰ ਬਰਕਰਾਰ ਹੈ। ਅੱਜ ਇਹ ਦਰ 1.52 ਫ਼ੀਸਦ ਹੈ। ਇਹ ਸਿੱਧੇ ਤੌਰ 'ਤੇ ਐਕਟਿਵ ਮਾਮਲਿਆਂ ਵਿੱਚ ਇਕਸਾਰ ਗਿਰਾਵਟ ਦਾ ਨਤੀਜਾ ਹੈ।
ਨਵੇਂ ਸਿਹਤਯਾਬ ਹੋਏ ਕੇਸਾਂ ਵਿਚੋਂ 78 ਫ਼ੀਸਦ 10 ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਕੇਂਦਰਿਤ ਹਨ।
ਮਹਾਰਾਸ਼ਟਰ ਨੇ ਇਕੋ ਦਿਨ ਦੀ ਰਿਕਵਰੀ ਵਿੱਚ 13,000 ਤੋਂ ਵੱਧ ਦਾ ਯੋਗਦਾਨ ਪਾਇਆ ਹੈ ਅਤੇ ਉਸ ਤੋਂ ਬਾਅਦ ਕਰਨਾਟਕ ਵਿਚ 8,000 ਤੋਂ ਵੱਧ ਮਰੀਜ ਠੀਕ ਹੋਏ ਹਨ।
ਪਿਛਲੇ 24 ਘੰਟਿਆਂ ਵਿੱਚ 62,212 ਨਵੇਂ ਪੁਸ਼ਟੀ ਕੀਤੇ ਕੇਸ ਦਰਜ ਕੀਤੇ ਗਏ।
ਇਨ੍ਹਾਂ ਵਿਚੋਂ 79 ਫ਼ੀਸਦ 10 ਰਾਜਾਂ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਤੋਂ ਹਨ। ਮਹਾਰਾਸ਼ਟਰ ਵਿੱਚ ਅਜੇ ਵੀ 11,000 ਤੋਂ ਵੱਧ ਕੇਸ ਮਿਲੇ, ਇਸ ਤੋਂ ਬਾਅਦ ਕਰਨਾਟਕ ਅਤੇ ਕੇਰਲ ਵਿੱਚ 7,000 ਤੋਂ ਵੱਧ ਕੇਸ ਦਰਜ ਹੋਏ ਹਨ।
ਪਿਛਲੇ 24 ਘੰਟਿਆਂ ਦੌਰਾਨ 837 ਮੌਤਾਂ ਹੋਈਆਂ ਹਨ। ਇਨ੍ਹਾਂ ਵਿਚੋਂ, ਲਗਭਗ 82 ਫ਼ੀਸਦ ਦਸ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਿੱਚ ਕੇਂਦ੍ਰਿਤ ਹਨ।
ਮਹਾਰਾਸ਼ਟਰ ਵਿੱਚ ਇੱਕ ਦਿਨ ਵਿੱਚ ਸਭ ਤੋਂ ਵੱਧ ਮੌਤਾਂ ਹੋਈਆਂ ।
ਕੇਂਦਰ ਸਰਕਾਰ ਆਲਮੀ ਮਹਾਮਾਰੀ ਵਿਰੁੱਧ ਸਮੂਹਿਕ ਲੜਾਈ ਵਿਚ ਰਾਜ ਅਤੇ ਕੇਂਦਰ ਸ਼ਾਸਤ ਪ੍ਰਦੇਸ਼ ਸਰਕਾਰਾਂ ਦਾ ਸਹਿਯੋਗ ਕਰ ਰਹੀ ਹੈ। ਸਿਹਤ ਅਤੇ ਪਰਿਵਾਰ ਭਲਾਈ ਮੰਤਰਾਲੇ ਨੇ ਉੱਚ ਪੱਧਰੀ ਕੇਂਦਰੀ ਟੀਮਾਂ ਨੂੰ ਕੇਰਲ, ਕਰਨਾਟਕ, ਰਾਜਸਥਾਨ, ਛੱਤੀਸਗੜ ਅਤੇ ਪੱਛਮੀ ਬੰਗਾਲ ਲਈ ਨਿਯੁਕਤ ਕੀਤਾ ਹੈ। ਇਹ ਰਾਜ ਹਾਲ ਹੀ ਦੇ ਦਿਨਾਂ ਵਿੱਚ ਨਵੇਂ ਕੋਵਿਡ ਮਾਮਲਿਆਂ ਦੀ ਗਿਣਤੀ ਵਿੱਚ ਵਾਧੇ ਦੀ ਰਿਪੋਰਟ ਕਰ ਰਹੇ ਹਨ।
ਇਹ ਟੀਮਾਂ ਕੰਟੇਨਮੈਂਟ ਮਜ਼ਬੂਤੀ, ਨਿਗਰਾਨੀ, ਜਾਂਚ, ਸੰਕਰਮਣ ਰੋਕਥਾਮ ਅਤੇ ਨਿਯੰਤਰਣ ਉਪਾਵਾਂ ਅਤੇ ਸਕਾਰਾਤਮਕ ਮਾਮਲਿਆਂ ਦੇ ਕੁਸ਼ਲ ਕਲੀਨਿਕਲ ਪ੍ਰਬੰਧਨ ਨੂੰ ਮਜ਼ਬੂਤ ਕਰਨ ਲਈ ਰਾਜ ਦੇ ਯਤਨਾਂ ਦਾ ਸਹਿਯੋਗ ਕਰਨਗੀਆਂ। ਕੇਂਦਰੀ ਟੀਮਾਂ ਸਮੇਂ ਸਿਰ ਨਿਦਾਨ ਕਰਨ ਅਤੇ ਉਸ ਤੋਂ ਅੱਗੇ ਦੇ ਪ੍ਰਬੰਧਨ ਨਾਲ ਜੁੜੀਆਂ ਚੁਣੌਤੀਆਂ ਨੂੰ ਪ੍ਰਭਾਵਸ਼ਾਲੀ ਢੰਗ ਨਾਲ ਸੰਭਾਲਣ ਵਿੱਚ ਵੀ ਸੇਧ ਦੇਣਗੀਆਂ।
ਪੈਟਰੋਲੀਅਮ ਅਤੇ ਕੁਦਰਤੀ ਗੈਸ ਮੰਤਰਾਲਾ
ਦੇਸ਼ ’ਚ ਤੇਲ ਤੇ ਗੈਸ ਉਤਪਾਦਨ ਵਧਾਉਣ ਲਈ ਪਹਿਲਕਦਮੀਆਂ
ਦੇਸ਼ ਵਿੱਚ ਤੇਲ ਅਤੇ ਗੈਸ ਉਤਪਾਦਨ ਵਧਾਉਣ ਲਈ ਨਿਮਨਲਿਖਤ ਅਨੁਸਾਰ ਵਿਭਿੰਨ ਦੀਰਘਕਾਲੀ ਅਤੇ ਥੋੜ੍ਹ–ਚਿਰੀਆਂ ਨੀਤੀਗਤ ਪਹਿਲਕਦਮੀਆਂ ਚੁੱਕੀਆਂ ਗਈਆਂ ਹਨ:–
-
ਦੀਰਘਕਾਲੀ ਪਹਿਲਕਦਮੀਆਂ
-
ਹਾਈਡ੍ਰੋਕਾਰਬਨ ਖੋਜਾਂ, 2014 ਦੇ ਛੇਤੀ ਮੁਦਰਾਕਰਣ  ਲਈ ‘ਪ੍ਰੋਡਕਸ਼ਨ ਸ਼ੇਅਰਿੰਗ ਕੌਂਟ੍ਰੈਕਟ’  ਸ਼ਾਸਨ ਅਧੀਨ ਛੋਟਾਂ, ਵਿਸਥਾਰਾਂ ਤੇ ਸਪੱਸ਼ਟੀਕਰਣਾਂ ਲਈ ਨੀਤੀ।
-
ਲਘੂ ਖੇਤਰ ਨੀਤੀ, 2015 ਦੀ ਖੋਜ ਕੀਤੀ।
-
ਹਾਈਡ੍ਰੋਕਾਰਬਨ ਐਕਸਪਲੋਰੇਸ਼ਨ ਐਂਡ ਲਾਇਸੈਂਸਿੰਗ ਪਾਲਿਸੀ, 2016.
-
ਪ੍ਰੋਡਕਸ਼ਨ ਸ਼ੇਅਰਿੰਗ ਕੌਂਟ੍ਰੈਕਟਸ, 2016 ਤੇ 2017 ਦੇ ਵਿਸਥਾਰ ਲਈ ਨੀਤੀ।
-
ਕੋਲ ਬੈੱਡ ਮੀਥੇਨ 2017 ਦੇ ਛੇਤੀ ਮੁਦਰਾਕਰਣ ਲਈ ਨੀਤੀ।
-
ਨੈਸ਼ਨਲ ਡਾਟਾ ਰੀਪੋਜ਼ਿਟਰੀ, 2017 ਦੀ ਸਥਾਪਨਾ।
-
ਸੈਡੀਮੈਂਟਰੀ ਬੇਸਿਨਜ਼ ਦੇ ਬਿਨਾ ਮੁੱਲਾਂਕਣ ਕੀਤੇ ਖੇਤਰਾਂ ਦਾ ਮੁੱਲਾਂਕਣ 2017.
-
ਹਾਈਡ੍ਰੋਕਾਰਬਨ ਸਰੋਤਾਂ ਦਾ ਪੁਨਰ–ਮੁੱਲਾਂਕਣ 2017
-
ਪ੍ਰੀ–ਐੱਨਈਐੱਲਪੀ ਅਤੇ ਐੱਨਈਐੱਲਪੀ ਬਲਾੱਕਸ ਵਿੱਚ ‘ਪ੍ਰੋਡਕਸ਼ਨ ਸ਼ੇਅਰਿੰਗ ਕੌਂਟ੍ਰੈਕਟਸ’ ਦੇ ਕੰਮਕਾਜ ਨੂੰ ਸਹੀ ਲੀਹ ’ਤੇ ਲਿਆਉਣ ਲਈ ਨੀਤੀਗਤ ਢਾਂਚਾ।
-
ਤੇਲ ਤੇ ਗੈਸ ਲਈ ਐਨਹਾਂਸਡ ਰੀਕਵਰੀ ਵਿਧੀਆਂ ਨੂੰ ਉਤਸ਼ਾਹਿਤ ਕਰਨ ਤੇ ਪ੍ਰੋਤਸਾਹਿਤ ਕਰਨ ਦੀ ਨੀਤੀ, 2018
-
ਮੌਜੂਦਾ ‘ਪ੍ਰੋਡਕਸ਼ਨ ਸ਼ੇਅਰਿੰਗ ਕੌਂਟ੍ਰੈਕਟਸ’, ਕੋਲ ਬੈੱਡ ਮੀਕੇਨ ਕੌਂਟ੍ਰੈਕਟਸ ਅਤੇ ਨੌਮੀਨੇਸ਼ਨ ਫ਼ੀਲਡਜ਼ ਅਧੀਨ ਗ਼ੈਰ–ਰਵਾਇਤੀ ਹਾਈਡ੍ਰੋਕਾਰਬਨਜ਼ ਦੀ ਖੋਜ ਤੇ ਉਨ੍ਹਾਂ ਤੋਂ ਕੰਮ ਲੈਣ ਲਈ ਨੀਤੀਗਤ ਢਾਂਚਾ, 2018
-
ਕੋਲ ਇੰਡੀਆ ਲਿਮਿਟੇਡ  ਅਤੇ ਉਸ ਦੀਆਂ ਸਹਾਇਕ ਇਕਾਈਆਂ ਨੂੰ ਅਲਾਟ ਕੀਤੀ ਕੋਲ ਮਾਈਨਿੰਗ ਲੀਜ਼ ਅਧੀਨ ਖੇਤਰਾਂ ਤੋਂ ‘ਕੋਲ ਬੈੱਡ ਮੀਥੇਨ’  ਦੀ ਖੋਜ ਤੇ ਉਨ੍ਹਾਂ ਤੋਂ ਕੰਮ ਲੈਦ ਲਈ ਨੀਤੀਗਤ ਢਾਂਚਾ, 2018
-
ਤੇਲ ਅਤੇ ਗੈਸ ਦੀ ਦੇਸ਼ ਵਿੱਚ ਖੋਜ ਤੇ ਉਸ ਦੇ ਉਤਪਾਦਨ ਵਿੱਚ ਵਾਧੇ ਲਈ ਹਾਈਡ੍ਰੋਕਾਰਬਨ ਖੋਜ ਤੇ ਲਾਇਸੈਂਸਿੰਗ ਨੀਤੀ ਵਿੱਚ ਸੁਧਾਰ 2019
-
ਥੋੜ੍ਹ–ਚਿਰੀਆਂ ਪਹਿਲਕਦਮੀਆਂ
i. ਮੌਜੂਦਾ ਖੋਜਾਂ ਦਾ ਛੇਤੀ ਮੁਦਰਾਕਰਣ।
ii. IOR ਅਤੇ EOR ਤਕਨੀਕਾਂ ਨੂੰ ਲਾਗੂ ਕਰ ਕੇ ਰੀਕਵਰੀ ਫ਼ੈਕਟਰ ਵਿੱਚ ਸੁਧਾਰ
iii. ਬਿਮਾਰ ਖੂਹਾਂ ਦੀ ਪੁਨਰ–ਸੁਰਜੀਤੀ
iv. ਖੂਹਾਂ ਦੀ ਇਨਫ਼ਿਲ ਡ੍ਰਿਲਿੰਗ
v. ਸੁਵਿਧਾਵਾਂ ਤੇ ਹੋਰ ਬੁਨਿਆਦੀ ਢਾਂਚੇ ਦੀ ਪੁਨਰ–ਸੁਰਜੀਤੀ।
vi. ਸਰਵਿਸ ਕੌਂਟ੍ਰੈਕਟ ਐਂਡ ਆਊਟਸੋਰਸਿੰਗ ਰਾਹੀਂ ਸਮੁੰਦਰੀ ਤੱਟ ਉੱਤੇ ਛੋਟੀਆਂ ਤੇ ਸੀਮਾਂਤ ਖੋਜਾਂ ਦੀ ਮੌਨੇਟਾਈਜ਼ੇਸ਼ਨ
vii. ਨਵੇਂ ਖੇਤਰਾਂ / ਸੀਮਾਂਤ ਖੇਤਰਾਂ ਦੇ ਮੌਜੂਦਾ ਪਰਪੱਕ ਖੇਤਰਾਂ ਦਾ ਮੁੜ–ਵਿਕਾਸ ਅਤੇ ਵਿਕਾਸ।
viii. ਚੋਣਵੇਂ ਖੇਤਰਾਂ ਊੱਤੇ ਢੁਕਵੀਂਆਂ ਟੈਕਨੋਲੋਜੀਆਂ ਨੂੰ ਲਿਆਉਣਾ।
ਪਿਛਲੇ ਚਾਰ ਸਾਲਾਂ ’ਚ ਦੇਸ਼ ਵਿੱਚ ਕੱਚੇ ਤੇਲ ਦਾ ਉਤਪਾਦਨ ਹੇਠ ਲਿਖੇ ਅਨੁਸਾਰ ਹੈ:
|
|
ਸਾਲ
|
|
2016-17
|
|
2017-18
|
|
2018-19
|
|
2019-20
|
|
ਕੱਚੇ ਤੇਲ ਦਾ ਉਤਪਾਦਨ 
|
|
36.01
|
|
35.68
|
|
34.20
|
|
32.17
ਦੇਸ਼ ਵਿੱਚ ਕੱਚੇ ਤੇਲ ਦੇ ਉਤਪਾਦਨ ਵਿੱਚ ਕਮੀ ਕੁਦਰਤੀ ਘਾਟ ਅਤੇ ਪਰਪੱਕ ਖੇਤਰਾਂ ਵਿੱਚ ਵਾਟਰ ਕਟ ਵਿੱਚ ਵਾਧੇ ਕਾਰਣ ਹੈ, ਪੱਛਮੀ ਔਫ਼ਸ਼ੋਰ ਦੇ ਕੁਝ ਪ੍ਰੋਜੈਕਟਾਂ ਦੇ ਮੁਕੰਮਲ ਹੋਣ ਵਿੱਚ ਦੇਰੀ, ਆਸਾਮ ਖੇਤਰ ਵਿੱਚ ਖੂਹਾਂ, ਪਲੈਟਫ਼ਾਰਮਾਂ, ਪਾਈਪਲਾਈਨ ਅਤੇ ਬੰਨ੍ਹਾਂ ਤੇ ਬਲੌਕੇਡ ਦੇ ਅਨਿਯੋਜਿਤ ਸ਼ਟ ਡਾਊਨਜ਼।
ਇਹ ਜਾਣਕਾਰੀ ਅੱਜ ਰਾਜ ਸਭਾ ਵਿੱਚ ਕੇਂਦਰੀ ਪੈਟਰੋਲੀਅਮ ਤੇ ਕੁਦਰਤੀ ਗੈਸ ਬਾਰੇ ਮੰਤਰੀ ਸ੍ਰੀ ਧਰਮੇਂਦਰ ਪ੍ਰਧਾਨ ਨੇ ਇੱਕ ਲਿਖਤੀ ਜਵਾਬ ਰਾਹੀਂ ਦਿੱਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪੈਰਾਲੰਪਿਕਸ ਖੇਡਾਂ ਵਿੱਚ ਹਾਈ ਜੰਪ ‘ਚ ਸਿਲਵਰ ਮੈਡਲ ਜਿੱਤਣ ਦੇ ਲਈ ਪ੍ਰਵੀਣ ਕੁਮਾਰ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਟੋਕੀਓ ਪੈਰਾਲੰਪਿਕਸ ਖੇਡਾਂ ਵਿੱਚ ਹਾਈ ਜੰਪ ‘ਚ ਸਿਲਵਰ ਮੈਡਲ ਜਿੱਤਣ ਦੇ ਲਈ ਪ੍ਰਵੀਣ ਕੁਮਾਰ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਪੈਰਾਲੰਪਿਕਸ ਖੇਡਾਂ  ਵਿੱਚ ਸਿਲਵਰ ਮੈਡਲ ਜਿੱਤਣ ਦੇ ਲਈ ਪ੍ਰਵੀਣ ਕੁਮਾਰ ‘ਤੇ ਮਾਣ ਹੈ। ਇਹ ਮੈਡਲ ਉਸ ਦੀ ਸਖ਼ਤ ਮਿਹਨਤ ਅਤੇ ਬੇਮਿਸਾਲ ਸਮਰਪਣ ਦਾ ਨਤੀਜਾ ਹੈ। ਉਸ ਨੂੰ ਵਧਾਈਆਂ। ਭਾਵੀ ਪ੍ਰਯਤਨਾਂ ਦੇ ਲਈ ਉਸ ਨੂੰ ਸ਼ੁਭਕਾਮਨਾਵਾਂ। #Praise4Para”
ਇਸਪਾਤ ਮੰਤਰਾਲਾ
ਇਸਪਾਤ ਉਦਯੋਗ ਲਈ ਸਰਕਾਰੀ ਪਹਿਲਾਂ
ਇਸਪਾਤ ਬਣਾਉਣ ਦੀਆਂ ਪ੍ਰਕਿਰਿਆਵਾਂ ਵਿੱਚ ਡਿਜੀਟਲ ਅਤੇ ਵਿਸ਼ਲੇਸ਼ਣ ਦੀ ਸ਼ੁਰੂਆਤ ਲਈ ਭਾਰਤੀ ਇਸਪਾਤ ਉਦਯੋਗ ਵੱਲੋਂ ਉਠਾਏ ਗਏ ਕਦਮਾਂ ਵਿੱਚ ਹੇਠ ਲਿਖੀਆਂ ਪਹਿਲਾਂ ਸ਼ਾਮਲ ਹਨ:
• ਕੁਇਕ ਰਿਸਪਾਂਸ  ਕੋਡ ਅਧਾਰਿਤ ਟਰੇਸ ਕਰਨ ਯੋਗ ਟੈਗਾਂ ਦੀ ਪਹਿਚਾਣ ਰਾਹੀਂ ਅੰਤਲੇ ਗਾਹਕ ਤੱਕ ਤਿਆਰ ਉਤਪਾਦ ਦੀ ਪਹਿਚਾਣ, ਜਿੱਥੇ ਗੁਣਵੱਤਾ ਅਤੇ ਮੁੱਢਲੇ ਰੂਪ ਨੂੰ ਟਰੈਕ ਕੀਤਾ ਜਾ ਸਕਦਾ ਹੈ।
• ਸਾਰੇ ਤਿਆਰ ਉਤਪਾਦਾਂ ਲਈ ਸੈਂਟਰਲਾਈਜ਼ਡ ਯਾਰਡ ਮੈਨੇਜਮੈਂਟ ਰੇਕ ਰਿਟੇਨ ਰੇਟ ਟਾਈਮ ਨੂੰ ਘਟਾਉਣ ਅਤੇ ਵਾਇਰਲੈੱਸ ਹੈਂਡ ਹੈਲਡ ਟਰਮੀਨਲ  ਨਾਲ ਸਮੱਗਰੀ ਦੀ ਪਹਿਚਾਣ ਅਤੇ ਪ੍ਰਬੰਧਨ ਵਿੱਚ ਸੁਧਾਰ।
• ਸਟੀਲ ਲਾਡਲ ਮੈਨੇਜਮੈਂਟ ਸਿਸਟਮ ਵੱਖ-ਵੱਖ ਦੁਕਾਨਾਂ ਜਿਵੇਂ ਕਿ ਲੈਡਲ ਤਿਆਰੀ ਬੇਅ, ਕਨਵਰਟਰ, ਸੈਕੰਡਰੀ ਧਾਤੂ, ਕੈਸਟਰ ਅਤੇ ਬੈਕ ਰਾਹੀਂ ਸਟੀਲ ਲਾਡਲ ਨੂੰ ਆਪਣੇ ਆਪ ਟਰੈਕ ਕਰਨ ਲਈ।
• ਇਸ ਦੀ ਵਰਤੋਂ ਲਾਡਲ ਦੇ ਗੇੜ ਦੇ ਸਮੇਂ ਅਤੇ ਖਾਲੀ ਲਾਡਲ ਵਿੱਚ ਤਾਪ ਦੇ ਪ੍ਰਭਾਵਸ਼ਾਲੀ ਨੁਕਸਾਨ ਦੀ ਨਿਗਰਾਨੀ ਕਰਨ ਲਈ ਕੀਤੀ ਜਾਂਦੀ ਹੈ। ਇਹ ਪ੍ਰਣਾਲੀ ਐੱਲਡੀ ਵਿਖੇ ਸਟੀਲ ਬਾਥ ਟੇਪਿੰਗ ਤਾਪਮਾਨ ਨੂੰ ਨਿਯੰਤ੍ਰਿਤ ਕਰਨ ਵਿੱਚ ਮਦਦ ਕਰਦੀ ਹੈ ਤਾਂ ਜੋ ਪੱਧਰ -1 ਅਤੇ ਪੱਧਰ -2 ਆਟੋਮੇਸ਼ਨ ਦੀ ਵਰਤੋਂ ਕਰਕੇ ਕੈਸਟਰ ਵਿਖੇ ਸਰਵੋਤਮ ਕਾਸਟਿੰਗ ਤਾਪਮਾਨ ਪ੍ਰਾਪਤ ਕੀਤਾ ਜਾ ਸਕੇ।
• ਮਸ਼ੀਨ ਲਰਨਿੰਗ ਐਲਗੋਰਿਦਮ ਦੀ ਵਰਤੋਂ ਕਰਦੇ ਹੋਏ ਕਨਵਰਟਰ ਵਿਸ਼ਲੇਸ਼ਣ ਅਤੇ ਲਾਡਲ ਫਰਨੇਸ ਐਡੀਸ਼ਨਾਂ ਦੇ ਅਧਾਰ ’ਤੇ ਅੰਤਮ  ਰਚਨਾ ਅਤੇ ਅੰਤਮ ਗ੍ਰੇਡ ਦਾ ਅਨੁਮਾਨ ਲਗਾਉਣ ਲਈ ਐੱਸਐੱਮਐੱਸ ਗ੍ਰੇਡ ਪੂਰਵ ਅਨੁਮਾਨ।
• ਬਲਾਸਟ ਫਰਨੇਸ ਅਤੇ ਉਤਪਾਦਨ ਵਧਾਉਣ ਲਈ ਕੋਕ, ਗੋਲੀ ਅਤੇ ਸਿੰਟਰ ਦੀ ਕੁਆਲਿਟੀ ਦਾ ਅਨੁਕੂਲਣ।
• ਕੋਕ ਦੀ ਖਪਤ ਨੂੰ ਘਟਾਉਣ ਅਤੇ ਉਤਪਾਦਨ ਅੱਗੇ ਵਧਾਉਣ ਲਈ ਬਲਾਸਟ ਫਰਨੇਸ ਦੇ ਅੰਦਰ ਆਇਰਨ ਬਣਾਉਣ ਦੀ ਪ੍ਰਕਿਰਿਆ ਦਾ ਮਾਡਲਿੰਗ।
• ਘੱਟ ਕੀਮਤ ਅਤੇ ਸਮੇਂ ਤੇ ਟੀਚੇ ਦੀਆਂ ਵਿਸ਼ੇਸ਼ਤਾਵਾਂ ’ਤੇ ਪਹੁੰਚਣ ਲਈ ਨਿਰੰਤਰ ਕਾਸਟਿੰਗ ਪ੍ਰਕਿਰਿਆ ਵਿੱਚ ਕਾਸਟਿੰਗ ਗਤੀ ਦਾ ਅਨੁਕੂਲਣ।
• ਆਪ੍ਰੇਸ਼ਨ ਰਿਸਰਚ ਅਧਾਰਿਤ ਮਾਡਲ ਲੌਜਿਸਟਿਕ ਲਾਗਤ ਨੂੰ ਅਨੁਕੂਲ ਬਣਾਉਣ ਅਤੇ ਕੁਸ਼ਲ ਉਤਪਾਦਨ ਯੋਜਨਾਬੰਦੀ ਰਾਹੀਂ ਉਤਪਾਦਨ ਨੂੰ ਬਿਹਤਰ ਬਣਾਉਣਾ।
• ਨਿਰਮਾਣ ਪ੍ਰਕਿਰਿਆਵਾਂ, ਸਮੱਗਰੀ ਉਪਯੋਗ, ਊਰਜਾ ਕੁਸ਼ਲਤਾ, ਪਲਾਂਟ ਅਤੇ ਕਾਰਜਕਰਤਾ ਉਤਪਾਦਨ, ਸਪਲਾਈ ਚੇਨ ਅਤੇ ਉਤਪਾਦ ਜੀਵਨ ਚੱਕਰ ਵਿੱਚ ਸੁਧਾਰ ਲਈ ਇਸਪਾਤ ਖੇਤਰ ਵਿੱਚ ਚੌਥੀ ਉਦਯੋਗਿਕ ਕ੍ਰਾਂਤੀ  ਟੈਕਨੋਲੋਜੀ ਨੂੰ ਅਪਣਾਉਣਾ।
“ਲੋਹਾ ਅਤੇ ਇਸਪਾਤ ਸੈਕਟਰ ਵਿੱਚ ਖੋਜ ਅਤੇ ਵਿਕਾਸ ਨੂੰ ਉਤਸ਼ਾਹਿਤ ਕਰਨ” ਲਈ ਇਸਪਾਤ ਮੰਤਰਾਲੇ ਦੀ ਯੋਜਨਾ, ਸੀਐੱਸਆਈਆਰ ਪ੍ਰਯੋਗਸ਼ਾਲਾਵਾਂ ਅਤੇ ਅਕਾਦਮਿਕ ਸੰਸਥਾਵਾਂ ਸਮੇਤ ਵੱਖ ਵੱਖ ਸੰਸਥਾਵਾਂ ਨੂੰ ਲੋਹੇ ਅਤੇ ਇਸਪਾਤ ਖੇਤਰ ਵਿੱਚ ਖੋਜ ਕਰਨ ਲਈ ਵਿੱਤੀ ਸਹਾਇਤਾ ਪ੍ਰਦਾਨ ਕਰਦੀ ਹੈ, ਜਿਸ ਵਿੱਚ ਵਾਤਾਵਰਣ ਦੇ ਮੁੱਦਿਆਂ ਅਤੇ ਰਹਿੰਦ-ਖੂੰਹਦ ਦੀ ਵਰਤੋਂ, ਊਰਜਾ ਕੁਸ਼ਲਤਾ ਵਿਚ ਸੁਧਾਰ ਅਤੇ ਜੀਐੱਚਜੀ ਦੇ ਨਿਕਾਸ ਵਿੱਚ ਕਮੀ ਸ਼ਾਮਲ ਹੈ। ਭਾਰਤੀ ਇਸਪਾਤ ਉਦਯੋਗ ਤਕਨੀਕੀ ਅਪਗਰੇਡਿੰਗ / ਆਧੁਨਿਕੀਕਰਨ/ ਵਿਸਥਾਰ ਪ੍ਰਾਜੈਕਟਾਂ ਦੇ ਹਿੱਸੇ ਵਜੋਂ ਊਰਜਾ ਕੁਸ਼ਲ ਅਤੇ ਵਾਤਾਵਰਣ ਅਨੁਕੂਲ ਟੈਕਨੋਲੋਜੀਆਂ ਨੂੰ ਅਪਣਾਉਣ ਜ਼ਰੀਏ ਇਸਪਾਤ ਪਲਾਂਟਾਂ ਵਿੱਚ ਊਰਜਾ ਅਤੇ ਵਾਤਾਵਰਣ ਦੇ ਮੁੱਦਿਆਂ ਨੂੰ ਹੱਲ ਕਰਨ ਦੇ ਉਪਾਅ ਵੀ ਕਰ ਰਿਹਾ ਹੈ।
ਉਦਯੋਗ, ਖੋਜ ਪ੍ਰਯੋਗਸ਼ਾਲਾਵਾਂ ਅਤੇ ਅਕਾਦਮਿਕ ਅਦਾਰਿਆਂ ਦੇ ਮਾਹਰਾਂ ਨਾਲ ਸਲਾਹ-ਮਸ਼ਵਰਾ ਕਰਕੇ ਲੋਹੇ ਅਤੇ ਇਸਪਾਤ ਦੇ ਖੇਤਰ ਵਿੱਚ ਤਕਨੀਕੀ ਚੁਣੌਤੀਆਂ ਦਾ ਹੱਲ ਕਰਨ ਲਈ ਆਰਐਂਡਡੀ ਦੀਆਂ ਪਹਿਲਾਂ 'ਤੇ ਵਿਚਾਰ ਕਰਦਿਆਂ ਉਨ੍ਹਾਂ ਦੇ ਡੋਮੇਨ ਗਿਆਨ ਦੀ ਵਰਤੋਂ ਕਰਨ ਲਈ ਇਸਪਾਤ ਮੰਤਰਾਲੇ ਦੀ ਆਰਐਂਡਡੀ ਯੋਜਨਾ ਦਾ ਅਨਿੱਖੜਵਾਂ ਅੰਗ ਹੈ।
ਇਹ ਜਾਣਕਾਰੀ ਕੇਂਦਰੀ ਇਸਪਾਤ ਮੰਤਰੀ ਸ਼੍ਰੀ ਧਰਮੇਂਦਰ ਪ੍ਰਧਾਨ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਦਿੱਤੀ।
ਵਿੱਤ ਮੰਤਰਾਲਾ
ਕੇਂਦਰ ਸਰਕਾਰ ਨੇ ਆਮ ਤੌਰ 'ਤੇ 58,332.86 ਕਰੋੜ ਰੁਪਏ ਦੇ ਮਾਸਿਕ ਵੰਡ ਦੇ ਮੁਕਾਬਲੇ ਰਾਜ ਸਰਕਾਰਾਂ ਨੂੰ 1,16,665.75 ਕਰੋੜ ਰੁਪਏ ਦੀ ਟੈਕਸ ਵੰਡ ਦੀਆਂ ਦੋ ਕਿਸ਼ਤਾਂ ਜਾਰੀ ਕੀਤੀਆਂ
ਕੇਂਦਰ ਸਰਕਾਰ ਨੇ ਆਮ ਤੌਰ 'ਤੇ 58,332.86 ਕਰੋੜ ਰੁਪਏ ਦੇ ਮਾਸਿਕ ਵੰਡ ਦੇ ਮੁਕਾਬਲੇ 10 ਅਗਸਤ, 2022 ਨੂੰ ਰਾਜ ਸਰਕਾਰਾਂ ਨੂੰ 1,16,665.75 ਕਰੋੜ ਰੁਪਏ ਦੀ ਟੈਕਸ ਵੰਡ ਦੀਆਂ ਦੋ ਕਿਸ਼ਤਾਂ ਜਾਰੀ ਕੀਤੀਆਂ ਹਨ।
ਇਹ ਭਾਰਤ ਸਰਕਾਰ ਦੀ ਪੂੰਜੀ ਅਤੇ ਵਿਕਾਸ ਦੇ ਖਰਚਿਆਂ ਵਿੱਚ ਤੇਜ਼ੀ ਲਿਆਉਣ ਲਈ ਰਾਜਾਂ ਨੂੰ ਮਜ਼ਬੂਤ ਕਰਨ ਦੀ ਵਚਨਬੱਧਤਾ ਦੇ ਅਨੁਸਾਰ ਹੈ।
ਜਾਰੀ ਕੀਤੀਆਂ ਰਕਮਾਂ ਦੀ ਰਾਜਾਂ ਅਨੁਸਾਰ ਹੇਠਾਂ ਸਾਰਣੀ ਵਿੱਚ ਦਿੱਤੀ ਗਈ ਹੈ:
ਅਗਸਤ, 2022 ਲਈ ਕੇਂਦਰੀ ਟੈਕਸਾਂ ਅਤੇ ਡਿਊਟੀਆਂ ਦੀ ਕੁੱਲ ਕਮਾਈ ਦੀ ਰਾਜਾਂ ਅਨੁਸਾਰ ਵੰਡ
|
|
ਲੜੀ ਨੰ
|
|
ਰਾਜ ਦਾ ਨਾਮ
|
|
ਕੁੱਲ 
|
|
1
|
|
ਆਂਧਰ ਪ੍ਰਦੇਸ਼
|
|
4,721.44
|
|
2
|
|
ਅਰੁਣਾਚਲ ਪ੍ਰਦੇਸ਼
|
|
2,049.82
|
|
3
|
|
ਅਸਾਮ
|
|
3,649.30
|
|
4
|
|
ਬਿਹਾਰ
|
|
11,734.22
|
|
5
|
|
ਛੱਤੀਸਗੜ੍ਹ
|
|
3,974.82
|
|
6
|
|
ਗੋਆ
|
|
450.32
|
|
7
|
|
ਗੁਜਰਾਤ
|
|
4,057.64
|
|
8
|
|
ਹਰਿਆਣਾ
|
|
1,275.14
|
|
9
|
|
ਹਿਮਾਚਲ ਪ੍ਰਦੇਸ਼
|
|
968.32
|
|
10
|
|
ਝਾਰਖੰਡ
|
|
3,858.12
|
|
11
|
|
ਕਰਨਾਟਕ
|
|
4,254.82
|
|
12
|
|
ਕੇਰਲ
|
|
2,245.84
|
|
13
|
|
ਮੱਧ ਪ੍ਰਦੇਸ਼
|
|
9,158.24
|
|
14
|
|
ਮਹਾਰਾਸ਼ਟਰ
|
|
7,369.76
|
|
15
|
|
ਮਣੀਪੁਰ
|
|
835.34
|
|
16
|
|
ਮੇਘਾਲਿਆ
|
|
894.84
|
|
17
|
|
ਮਿਜ਼ੋਰਮ
|
|
583.34
|
|
18
|
|
ਨਾਗਾਲੈਂਡ
|
|
663.82
|
|
19
|
|
ਉੜੀਸਾ
|
|
5,282.62
|
|
20
|
|
ਪੰਜਾਬ
|
|
2,108.16
|
|
21
|
|
ਰਾਜਸਥਾਨ
|
|
7,030.28
|
|
22
|
|
ਸਿੱਕਮ
|
|
452.68
|
|
23
|
|
ਤਾਮਿਲਨਾਡੂ
|
|
4,758.78
|
|
24
|
|
ਤੇਲੰਗਾਨਾ
|
|
2,452.32
|
|
25
|
|
ਤ੍ਰਿਪੁਰਾ
|
|
826
|
|
26
|
|
ਉੱਤਰ ਪ੍ਰਦੇਸ਼
|
|
20,928.62
|
|
27
|
|
ਉਤਰਾਖੰਡ
|
|
1,304.36
|
|
28
|
|
ਪੱਛਮੀ ਬੰਗਾਲ
|
|
8,776.76
|
|
|
|
ਕੁੱਲ
|
|
1,16,665.72
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ -19 ਅਪਡੇਟ
ਕੌਮੀ ਵੈਕਸੀਨੇਸ਼ਨ ਮੁਹਿੰਮ ਤਹਿਤ ਹੁਣ ਤੱਕ 67.09 ਕਰੋੜ ਵੈਕਸੀਨ ਖੁਰਾਕਾਂ ਲਗਾਈਆਂ ਗਈਆਂ
ਭਾਰਤ ਵਿੱਚ ਪਿਛਲੇ 24 ਘੰਟਿਆਂ ਦੌਰਾਨ 45,352 ਨਵੇਂ ਕੇਸ ਸਾਹਮਣੇ ਆਏ
ਐਕਟਿਵ ਕੇਸ, ਕੁੱਲ ਮਾਮਲਿਆਂ ਦਾ 1.22 ਫੀਸਦ ਬਣਦੇ ਹਨ,
ਭਾਰਤ ਵਿੱਚ ਐਕਟਿਵ ਮਾਮਲਿਆਂ ਦੀ ਗਿਣਤੀ 3,99,778 ਹੋਈ
ਰਿਕਵਰੀ ਦਰ ਵਧ ਕੇ 97.45 ਫੀਸਦ ਹੋਈ
ਬੀਤੇ 24 ਘੰਟਿਆਂ ਦੌਰਾਨ 34,791 ਵਿਅਕਤੀ ਸਿਹਤਯਾਬ ਹੋਏ;
ਹੁਣ ਤੱਕ 3,20,63,616 ਵਿਅਕਤੀਆਂ ਨੇ ਕੋਵਿਡ ਲਾਗ ਤੋਂ ਮੁਕਤੀ ਹਾਸਲ ਕੀਤੀ
ਹਫ਼ਤਾਵਰੀ ਪੌਜ਼ੀਟਿਵਿਟੀ ਦਰ ਇਸ ਵੇਲੇ 2.66 ਫੀਸਦ ਹੈ ‘ਤੇ ਪਿਛਲੇ 70 ਦਿਨਾਂ ਤੋਂ 3 ਫੀਸਦ ਤੋੰ ਘੱਟ ਰਹਿ ਰਹੀ ਹੈ
ਰੋਜ਼ਾਨਾ ਪੌਜ਼ੀਟਿਵਿਟੀ ਦਰ 2.72 ਫੀਸਦ ਹੋਈ
ਹੁਣ ਤੱਕ ਕੁੱਲ 52.65 ਕਰੋੜ ਟੈਸਟ ਕਰਵਾਏ ਗਏ
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦੀ ਜੀ-7ਸਿਖਰ ਸੰਮੇਲਨ ਦੇ ਦੌਰਾਨ ਅਰਜਨਟੀਨਾ ਦੇ ਰਾਸ਼ਟਰਪਤੀ ਨਾਲ ਮੁਲਾਕਾਤ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਜੀ-7 ਸਿਖਰ ਸੰਮੇਲਨ ਦੇ ਦੌਰਾਨ 26 ਜੂਨ, 2022 ਨੂੰ ਮਿਊਨਿਖ ਵਿੱਚ ਅਰਜਨਟੀਨਾ ਦੇ ਰਾਸ਼ਟਰਪਤੀ ਮਹਾਮਹਿਮ ਸ਼੍ਰੀ ਅਲਬਰਟੋ ਫਰਨਾਡੀਜ਼ ਨਾਲ ਮੁਲਾਕਾਤ ਕੀਤੀ।
ਦੋਹਾਂ ਨੇਤਾਵਾਂ ਦੇ ਦਰਮਿਆਨ ਇਹ ਪਹਿਲੀ ਦੁਵੱਲੀ ਮੀਟਿੰਗ ਸੀ। ਉਨ੍ਹਾਂ ਨੇ ਸਾਲ 2019 ਵਿੱਚ ਸਥਾਪਿਤ ਦੁਵੱਲੀ ਰਣਨੀਤਕ ਸਾਂਝੇਦਾਰੀ ਦੇ ਲਾਗੂਕਰਨ ਦੀ ਪ੍ਰਗਤੀ ਦੀ ਸਮੀਖਿਆ ਕੀਤੀ। ਦੋਹਾਂ ਦੇ ਦਰਮਿਆਨ ਕਈ ਵਿਸ਼ਿਆਂ ਜਿਵੇਂ ਵਪਾਰ ਅਤੇ ਨਿਵੇਸ਼; ਦੱਖਣ-ਦੱਖਣ ਸਹਿਯੋਗ, ਖਾਸ ਤੌਰ ’ਤੇ ਫਾਰਮਾ ਸੈਕਟਰ ਵਿੱਚ; ਜਲਵਾਯੂ ਪਰਿਵਰਤਨ, ਅਖੁੱਟ ਊਰਜਾ, ਨਿਊਕਲੀਅਰ ਮੈਡੀਸਿਨ, ਇਲੈਕਟ੍ਰਿਕ ਮੋਬਿਲਿਟੀ, ਰੱਖਿਆ ਸਹਿਯੋਗ, ਖੇਤੀ ਅਤੇ ਖੁਰਾਕ ਸੁਰੱਖਿਆ; ਟ੍ਰੈਡਿਸ਼ਨਲ ਮੈਡੀਸਿਨ, ਸੱਭਿਆਚਾਰਕ ਸਹਿਯੋਗ ਦੇ ਨਾਲ-ਨਾਲ ਅੰਤਰਰਾਸ਼ਟਰੀ ਸੰਸਥਾਵਾਂ ਵਿੱਚ ਤਾਲਮੇਲ ’ਤੇ ਚਰਚਾ ਹੋਈ। ਇਨ੍ਹਾਂ ਸਭ ਖੇਤਰਾਂ ਵਿੱਚ ਆਪਸੀ ਸਬੰਧਾਂ ਨੂੰ ਵਧਾਉਣ ’ਤੇ ਦੋਹਾਂ ਧਿਰਾਂ ਨੇ ਸਹਿਮਤੀ ਵਿਅਕਤ ਕੀਤੀ।
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਦ੍ਰਿਸ਼ਮਾਨ, ਨਜ਼ਦੀਕ ਪਰਾਬੈਂਗਣੀ ਅਤੇ ਦੂਰ-ਪਰਾਬੈਂਗਣੀ ਸਪੈਕਟ੍ਰਮ ਵਿੱਚ ਖਗੋਲੀ ਫੋਟੋਗ੍ਰਾਫੀ ਦੇ ਪੰਜ ਸਾਲ
ਅਲਟਰਾ-ਵਾਇਲੈੱਟ ਇਮੇਜ਼ਿੰਗ ਟੈਲੀਸਕੋਪ ਅਸਮਾਨ ਵਿੱਚ ਭਾਰਤ ਦੀ ਪਹਿਲੀ ਮਲਟੀ-ਵੇਵਲੈਂਥ ਖਗੋਲੀ ਅਬਜ਼ਰਵੇਟਰੀ ਐਸਟਰੋਸੈਟ ਹੈ
ਇਸ ਨੇ ਭਾਰਤ ਅਤੇ ਵਿਦੇਸ਼ਾਂ ਦੇ ਵਿਗਿਆਨੀਆਂ ਦੁਆਰਾ ਪ੍ਰਸਤਾਵਿਤ 800 ਵਿਲੱਖਣ ਅਕਾਸ਼ੀ ਸਰੋਤਾਂ ਦੇ 1166 ਨਿਰੀਖਣਾਂ ਨੂੰ ਅੰਜਾਮ ਦਿੱਤਾ ਹੈ
ਬ੍ਰਹਿਮੰਡ ਵਿੱਚ ਪਹਿਲੀ ਵਾਰ ਕੌਸਮਿਕ ਨੂਨ ਤੋਂ ਐਕਸਟਰੀਮ-ਯੂਵੀ ਕਿਰਨਾਂ ਦਾ ਪਤਾ ਲਗਾਉਣ ਵਾਲੇ ਸੈਟੇਲਾਈਟ ਨੇ ਅੱਜ 28 ਸਤੰਬਰ 2020 ਨੂੰ ਆਪਣਾ ਪੰਜਵਾਂ ਜਨਮ ਦਿਨ ਮਨਾਇਆ।
ਅਲਟਰਾ-ਵਾਇਲਟ ਇਮੇਜਿੰਗ ਟੈਲੀਸਕੋਪ ਜਾਂ ਯੂਵੀਆਈਟੀ ਇੱਕ ਸ਼ਾਨਦਾਰ 3-ਇਨ-1 ਇਮੇਜਿੰਗ ਟੈਲੀਸਕੋਪ ਹੈ ਜੋ ਇਕੱਠਿਆਂ ਦ੍ਰਿਸ਼ਯੋਗ ਨਜ਼ਦੀਕ-ਪਰਾਬੈਂਗਣੀ  ਅਤੇ ਦੂਰ-ਪਰਾਬੈਂਗਣੀ  ਸਪੈਕਟ੍ਰਮ ਵਿੱਚ ਦੇਖਣਯੋਗ ਹੈ। 230 ਕਿਲੋਗ੍ਰਾਮ ਵਜ਼ਨ ਨਾਲ ਯੂਵੀਆਈਟੀ ਵਿੱਚ ਦੋ ਅਲੱਗ-ਅਲੱਗ ਟੈਲੀਸਕੋਪ ਸ਼ਾਮਲ ਹਨ। ਉਨ੍ਹਾਂ ਵਿੱਚੋਂ ਇੱਕ ਦ੍ਰਿਸ਼ਮਾਨ  ਅਤੇ ਐੱਨਯੂਵੀ  ਵਿੱਚ ਕੰਮ ਕਰਦਾ ਹੈ। ਦੂਜਾ ਸਿਰਫ਼ ਐੱਫਯੂਵੀ  ਵਿੱਚ ਕੰਮ ਕਰਦਾ ਹੈ। ਇਹ ਭਾਰਤ ਦੇ ਪਹਿਲੇ ਬਹੁ ਤਰੰਗ ਐਸਟਰੋਨੋਮੀਕਲ ਅਬਜ਼ਰਵੇਟਰੀ ਐਸਟਰੋਸੈਟ ਦੇ ਪੰਜ ਪਲੇਲੋਡਸ ਵਿੱਚੋਂ ਇੱਕ ਹੈ ਅਤੇ 28 ਸਤੰਬਰ 2020 ਨੂੰ ਖਗੋਲੀ ਪਿੰਡਾਂ ਦੀ ਇਮੇਜਿੰਗ ਕਰਕੇ ਅਕਾਸ਼ ਵਿੱਚ ਪੰਜ ਸਾਲ ਦਾ ਸੰਚਾਲਨ ਪੂਰਾ ਕੀਤਾ ਹੈ।
ਆਪਣੇ ਸੰਚਾਲਨ ਦੇ ਪੰਜ ਸਾਲਾਂ ਵਿੱਚ ਇਸ ਨੇ ਕਾਫ਼ੀ ਉਪਲੱਬਧੀ ਹਾਸਲ ਕੀਤੀ ਹੈ। ਇਸ ਨੇ ਭਾਰਤ ਅਤੇ ਵਿਦੇਸ਼ ਦੇ ਵਿਗਿਆਨੀਆਂ ਦੁਆਰਾ ਪ੍ਰਸਤਾਵਿਤ 800 ਵਿਲੱਖਣ ਅਕਾਸ਼ੀ ਸਰੋਤਾਂ ਦੇ 1166 ਨਿਰੀਖਣਾਂ ਨੂੰ ਅੰਜਾਮ ਦਿੱਤਾ ਹੈ।
ਇਸ ਨੇ ਸਾਡੇ ਆਪਣੇ ਮਿਲਕੀ ਵੇ ਅਕਾਸ਼ਗੰਗਾ ਨਾਂ ਦੇ ਵੱਡੇ ਅਤੇ ਛੋਟੇ ਸੈਟੇਲਾਈਟ ਅਕਾਸ਼ ਗੰਗਾਵਾਂ ਦੇ ਤਾਰਿਆਂ, ਗਲੈਕਸੀਆਂ, ਨਕਸ਼ਿਆਂ ਦੀ ਖੋਜ ਕੀਤੀ ਹੈ ਜਿਸਨੂੰ ਮੈਗੇਲੈਨਿਕ ਕਲਾਊਡਜ਼ ਕਿਹਾ ਜਾਂਦਾ ਹੈ ਜੋ ਬ੍ਰਹਿਮੰਡ ਵਿੱਚ ਇੱਕ ਊਰਜਾਵਾਨ ਵਰਤਾਰਾ ਹੈ ਜਿਵੇਂ ਕਿ ਅਲਟਰਾ ਵਾਇਲਟ ਕਾਊਂਟਰਪਾਰਟਸ ਲਈ ਗਾਮਾ-ਰੇਅ ਬਰਸਟ, ਸੁਪਰਨੋਵਾ, ਐਕਟਿਵ ਗਲੈਕਟਿਕ ਨਿਊਕਲੀੲ  ਅਤੇ ਇਸ ਤਰ੍ਹਾਂ ਹੀ ਹੋਰ।
ਇਸ ਦੀ ਬਿਹਤਰ ਸਥਾਨਕ ਰੈਜ਼ਯੂਲਿਊਸ਼ਨ ਸਮਰੱਥਾ ਨੇ ਖਗੋਲ ਸ਼ਾਸਤਰੀਆਂ ਨੂੰ ਅਕਾਸ਼ ਗੰਗਾਵਾਂ ਵਿੱਚ ਤਾਰੇ ਬਣਨ ਦੀ ਜਾਂਚ ਕਰਨ ਦੇ ਨਾਲ ਨਾਲ ਤਾਰਾ ਸਮੂਹਾਂ  ਦੇ ਹੱਲ ਨੂੰ ਸਮਰੱਥ ਕੀਤਾ ਹੈ। ਯੂਵੀਆਈਟੀ ਦੇ ਨਿਰੀਖਣਾਂ ਨੇ ਹਾਲ ਹੀ ਵਿੱਚ ਧਰਤੀ ਤੋਂ ਲਗਭਗ 10 ਬਿਲੀਅਨ ਪ੍ਰਕਾਸ਼ ਵਰ੍ਹੇ ਦੀ ਦੂਰੀ ’ਤੇ ਸਥਿਤ ਇੱਕ ਅਕਾਸ਼ਗੰਗਾ ਦੀ ਖੋਜ ਕੀਤੀ ਹੈ ਅਤੇ ਐਕਸਟਰੀਮ ਪਰਾਬੈਂਗਣੀ ਵਿਕਿਰਨ ਦੀ ਨਿਕਾਸੀ ਕਰ ਰਹੀ ਹੈ ਜੋ ਅੰਤਰ ਮਾਧਿਅਮ ਰਾਹੀਂ ਬਦਲ ਸਕਦੀ ਹੈ।
ਐਸਟਰੋਸੈਟ ਨੂੰ ਭਾਰਤੀ ਪੁਲਾੜ ਖੋਜ ਸੰਗਠਨ  ਦੁਆਰਾ 28 ਸਤੰਬਰ 2015 ਨੂੰ ਲਾਂਚ ਕੀਤਾ ਗਿਆ ਸੀ ਅਤੇ ਇਹ ਇੱਕ ਮਹੱਤਵਪੂਰਨ ਸੈਟੇਲਾਈਟ ਸਾਬਤ ਹੋਇਆ ਹੈ ਜੋ ਦੂਰ ਪਰਾਬੈਂਗਣੀ ਤੋਂ ਲੈ ਕੇ ਕਠੋਰ ਐਕਸ-ਰੇਅ ਬੈਂਡ ਤੱਕ ਵੇਵਲੈਂਥ ਦੀ ਇੱਕ ਸੀਮਾ ’ਤੇ ਇਕੱਠਾ ਨਿਰੀਖਣ ਕਰਨ ਦੇ ਸਮਰੱਥ ਹੈ।
ਯੂਵੀਆਈਟੀ ਪ੍ਰੋਜੈਕਟ ਦੀ ਅਗਵਾਈ ਭਾਰਤ ਸਰਕਾਰ ਦੇ ਸਾਇੰਸ ਅਤੇ ਟੈਕਨੋਲੋਜੀ ਵਿਭਾਗ ਦੇ ਖੁਦਮੁਖਤਿਆਰ ਸੰਸਥਾਨ ਇੰਡੀਅਨ ਇੰਸਟੀਟਿਊਟ ਆਵ੍ ਐਸਟਰੋਫਿਜਿਕਸ  ਦੁਆਰਾ ਇੰਟਰ ਯੂਨੀਵਰਸਿਟੀ ਸੈਂਟਰ ਫਾਰ ਐਸਟਰੋਨੋਮੀ ਐਂਡ ਐਸਟਰੋਫਿਜ਼ਿਕਸ, ਪੁਣੇ, ਟਾਟਾ ਇੰਸਟੀਟਿਊਟ ਆਵ੍ ਫੰਡਾਮੈਂਟਲ ਰਿਸਰਚ, ਮੁੰਬਈ, ਜੋ ਇਸਰੋ ਅਤੇ ਕੈਨੇਡੀਅਨ ਸਪੇਸ ਏਜੰਸੀ ਦੇ ਕਈ ਕੇਂਦਰ ਹਨ, ਦੇ ਸਹਿਯੋਗ ਨਾਲ ਕੀਤੀ ਗਈ ਹੈ। ਇਸਰੋ ਦੇ ਕਈ ਸਮੂਹਾਂ ਨੇ ਪੋਲੇਡ ਦੇ ਡਿਜ਼ਾਈਨ, ਨਿਰਮਾਣ ਅਤੇ ਟੈਸਟਿੰਗ ਵਿੱਚ ਯੋਗਦਾਨ ਦਿੱਤਾ ਹੈ।
ਡੀਐੱਸਟੀ ਦੇ ਸਕੱਤਰ ਪ੍ਰੋਫੈਸਰ ਆਸ਼ੂਤੋਸ਼ ਸ਼ਰਮਾ ਨੇ ਕਿਹਾ, ‘‘ਅਲਟਰਾ ਵਾਇਲਟ ਇਮੇਜਿੰਗ ਟੈਲੀਸਕੋਪ ਜੋ ਇੰਜਨੀਅਰਿੰਗ ਦਾ ਇੱਕ ਵਿਲੱਖਣ ਨਮੂਨਾ ਹੈ, ਕਈ ਵਿਗਿਆਨਕ ਏਜੰਸੀਆਂ ਦੀ ਸ਼ਕਤੀ ਦਾ ਇੱਕ ਸਬੂਤ ਹੈ ਜੋ ਇੱਕ ਸਾਂਝੇ ਉਦੇਸ਼ ਨਾਲ ਕਈ ਖੇਤਰਾਂ ਵਿੱਚ ਇਕੱਠਾ ਕੰਮ ਕਰ ਰਹੇ ਹਨ।’’
ਅਲਟਰਾ ਵਾਇਲਟ ਬੈਂਡ ਕੋਲ ਯੂਵੀਆਈਟੀ ਦੀਆਂ ਤਸਵੀਰਾਂ : ਖੱਬੇ : ਐੱਨਜੀਸੀ 300, ਇੱਕ ਸਪਾਈਰਲ ਅਕਾਸ਼ ਗੰਗਾ ਜੋ ਅਕਾਸ਼ ਗੰਗਾਵਾਂ ਦੇ ਸਾਡੇ ਸਥਾਨਕ ਸਮੂਹ ਦੇ ਸਭ ਤੋਂ ਨਜ਼ਦੀਕ ਹੈ। ਅਕਾਸ਼ ਗੰਗਾ ਦੀਆਂ ਭੁਜਾਵਾਂ ਵਿੱਚ ਚਮਕੀਲੇ ਧੱਬੇ ਤੀਬਰ ਤਾਰਾ ਬਣਾਉਣ ਵਾਲੇ ਖੇਤਰ ਹਨ। ਇੱਥੇ ਹਰੇ ਰੰਗ ਦਾ ਮਤਲਬ 263.2 ਐੱਨਐੱਮ ਦੀ ਵੇਵਲੈਂਥ ਤੋਂ ਹੈ ਅਤੇ ਨੀਲਾ 241.8 ਐੱਨਐੱਮ ਦੀ ਵੇਵਲੈਂਥ ਨੂੰ ਦਰਸਾਉਂਦਾ ਹੈ। ਸੱਜੇ : ਐੱਨਜੀਸੀ 1365 ਦੀ ਜ਼ੂਮ ਵਾਲੀ ਤਸਵੀਰ ਹੈ। ਕੇਂਦਰ ਵਿੱਚ ਇੱਕ ਬਾਰ ਨਾਲ ਇੱਕ ਸਪਾਈਰਲ ਅਕਾਸ਼ਗੰਗਾ ਜੋ 2 ਮਿਲੀਅਨ ਸੌਰ ਦ੍ਰਵਮਾਨ ਬਲੈਕ ਹੋਲ ਦੁਆਰਾ ਸੰਚਾਲਿਤ ਇੱਕ ਸਰਗਰਮ ਗੈਲੇਕਟਿਕ ਨਿਊਕਲੀਅਸ ਨੂੰ ਹੋਸਟ ਕਰਦੀ ਹੈ। ਇੱਥੇ ਹਰਾ 279.2 ਐੱਨਐੱਮ ’ਤੇ ਹੈ ਅਤੇ ਨੀਲਾ 219.6 ਐੱਨਐੱਮ ’ਤੇ ਹੈ।